text:
Mu ntangiriro z’iki cyumweru nibwo urubyiruko rusaga 60 ruhagarariye urundi, rurimo urubarizwa mu mashuri yisumbuye na Kaminuza byo mu Karere ka Rwamagana basuye ibice bitandukanye byatangirijwemo urugamba rwo kubohora igihugu mu Karere ka Nyagatare.
Ni urugendo rwiswe “ Ubumwe bwacu tour” rwateguwe na AERG ifatanyije n’Inama y’Igihugu y’Urubyiruko hagamijwe kwigisha urubyiruko amateka yaranze u Rwanda n’uko rwayigiraho rugakora ibikorwa byinshi bitandukanye.
Mu Karere ka Nyagatare basuye Umupaka wa Kagitumba ahatangirijwe urugamba rwo kubohora igihugu, bakomereza ku gasozi ka Nyabwishongwezi, aho Maj Gen Gisa Fred Rwigema yaguye, bajya i Gikoba ku ndake ya mbere Perezida Kagame yabayemo ari nako basobanurirwa amateka y’agasantimetero n’uko urugamba rwagiye rugenda.
Umuhuzabikorwa wa AERG ku rwego rw’igihugu, Mudahemuka Audace, yavuze ko ibiganiro nk’ibi babiteguye kugira ngo bigishe urubyiruko bashingiye ku mateka y’urungano rwabo rwitangiye kubohora igihugu.
Ati “Iri ni itangiriro ariko turakomeza no mu tundi turere kugira ngo iterambere twifuza rigirwemo uruhare n’urubyiruko rwacu rushingiye ku buhamya rw’abanganaga na rwo rwagize uruhare mu kuhobora igihugu.”
Urubyiruko rwiyemeje impinduka
Gasore Brave wari muri uru rubyiruko yavuze ko ikintu cya mbere yigiye muri uru rugendo ari ukwihangana ugakoresha bike ufite mu bintu byose bishoboka ngo kuko Inkotanyi nazo zabikoresheje kandi babasha kugera kuri byinshi.
Ati “ Nkanjye numvise ko hari ibibazo byinshi nabonaga mu muryango Nyarwanda nkabona ntaho nahera mbikemura kubera amikoro make n’imbaraga nke mfite, ariko nyuma yo kubona uko Inkotanyi zakoresheje bike cyane ngiye kwagura ibikorwa nanjye sinzongera kwiganyira cyangwa ngo ndeberere ibibazo kubera ubushobozi.”
Mukagatsinzi Mugabo Kevine waturutse mu Murenge wa Kigabiro, yavuze ko ikintu cya mbere yungutse ari uko gukorera hamwe no gutekereza byagutse bakishakamo ibisubizo aribyo byabafashe gutera imbere no guteza imbere igihugu.
Ati “Dufite urubyiruko rwinshi ruruta urwari mu rugamba rwo kubohora igihugu, nshingiye ku mbaraga dufite rero tugiye gukora ubukangurambaga kuburyo imbaraga dufite twazikoresha neza mu kumenyekanisha igihugu cyacu neza.”
Kirabo Nicole wiga mu mwaka wa gatandatu w’amashuri yisumbuye we yavuze ko yajyaga yigishwa mu ishuri uko Inkotanyi zabohoye u Rwanda none ngo yishimiye kwigira aho byabereye.
Ati “ Byanyigishije kwiha intego nkakora ngamije kuyigeraho, nahakuye amasomo kandi yo kurushaho gukunda igihugu no kugikorera byaba ngombwa nkanakitangira.”
Umuyobozi w’Akarere ka Rwamagana wungirije ushinzwe imibereho myiza y’abaturage, Mutoni Jeanne, yasabye urubyiruko gukora cyane kandi bagakoresha amahirwe ahari menshi mu ngeri zitandukanye.
Ati “ Icyo twasaba urubyiruko ni ugukunda igihugu ntacyo usigaje inyuma, twabonye ibintu byinshi bavunitsemo uyu munsi byakemutse, ubu rero turasaba urubyiruko guhindura imyumvire, niba twarabonye umusaruro mu mvune nyinshi bagize, ubu twe dukwiriye gukora cyane tukanigira ku batubanjirije kuko nabo banganaga n’uru rubyiruko.”
Ibiganiro uru rubyiruko rwahawe mu minsi ibiri byari bifite insanganyamatsiko igira iti “ Rubyiruko tumenye amateka y’igihugu, turwanya ingengabitekerezo ya Jenoside tunasigasira Ubumwe bwacu nk’abanyarwanda”
AERG yiyemeje ko ibikorwa nk’ibi byo kuzana urubyiruko ahatangirijwe urugamba rwo kubohora igihugu bagiye kubyongera ku buryo urubyiruko rwinshi bazaruzana kuhafatira amasomo.


c: text/html

text:
Download MP3 & Video for: Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe
Tags: download Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe, mp3 download Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe, download mp3 Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe, mp3 gratis Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe, Iga Gutobora Amatwi Amazuru Umunwa Ururimi Umukondo Ndetse Nahandi Henshi Kumubiri Byagutunga Pe lagu mp3 dan video mp4.

robotstxt: allowed

filter: keep


text:
Isomo ryo mu Ibaruwa ya mbere ya Yohani 5, 5-13
Nkoramutima zanjye, ni nde utsinda isi atari uwemera ko Yezu ari Umwana w’Imana? Uwo nyine ni We waje ku bw’amazi n’amaraso, aba Yezu Kristu. Yaje, atari ku bw’amazi yonyine, ahubwo ku bw’amazi n’amaraso; ni Roho ubihamya, kuko uwo Roho nyine ari ukuri. Ubwo rero hari ibintu bitatu byo kubihamya: Roho, amazi n’amaraso, kandi byose uko ari bitatu birahuje. Niba twakira ubuhamya bw’abantu, ubuhamya bw’Imana bwo burushijeho, kuko ari ubuhamya Imana yatanze ku Mwana wayo. Uwemera Umwana w’Imana aba yakiriye muri we ubwo buhamya. Naho utemera Imana aba ayigize umubeshyi, kuko atemera bwa buhamya Imana yatanze ku Mwana wayo. Dore rero ubwo buhamya: Imana yaduhaye ubugingo buhoraho, kandi ubwo bugingo buri mu Mwana wayo. Ufite Mwana, aba afite ubugingo; naho udafite Umwana w’Imana, nta bugingo aba afite. Nabandikiye ibyo byose kugira ngo mwebwe, abemera Umwana w’Imana, mumenye ko mufite ubugingo buhoraho.


text:
Kuwa mbere taliki ya 18 Ukwakira 2021, Minisitiri w’Ubutegetsi bw’Igihugu Hon. GATABAZI Jean Marie Vianney yagiriye uruzinduko rw’akazi mu Kigo Ngororamuco cya Iwawa giherereye mu karere ka Rutsiro, Umurenge wa Boneza, akagari ka Remera, mu Mudugudu wa Bigabiro. Iki kigo ngororamuco cya Iwawa gifite urubyiruko rugera ku 1593 bari kugororwa mu kiciro cya 22 uhereye igihe ikigo ngororamuco cya Iwawa cyatangiriye mu 2010.
Ikigo Ngororamuco cya Iwawa gitanga amasomo y’Igororamuco, ubumenyi n’ubumenyi ngiro binyuze mu myuga y’ubudozi (Tailoring), ubwubatsi (Masonary), ububaji (Carpentry), ubuhinzi n’ubworozi (Agri-Business) no gutwara ikinyabiziga cya Moto ku rubyiruko rwagaragaye mu myitwarire ibangamiye abaturage irimo ikoreshwa ry’ibiyobyabwenge n’ubuzererezi hagamijwe kubafasha guhindura imyitwarire bakaba abaturage bifitiye akamaro n’igihugu muri rusange
Minisitiri w’ubutegetsi bw’Igihugu Hon. GATABAZI Jean Marie Vianney yaganiriye n’abakozi bakorera mu Kigo Ngororamuco cya Iwawa (IRC) abibutsa inshingano bafite ziremereye zo kugorora urubyiruko kandi bakazirikana ko ari ubutumwa butoroshye bahawe ariko bushoboka. Yasabye abakozi kuba intangarugero mu byiza kuko ariho abo bagorora bazarebera ko imyitwarire myiza batozwa ari ngombwa.
Nyuma yo kugirana ikiganiro n’abakozi bakorera muri iki Kigo,Minisitiri w'ubutegetsi bw'Igihugu yaganiriye n’urubyiruko rugera ku 1593 bahagororerwa abaha ubutumwa yabageneye kandi abasaba no kubaza ibibazo nabyo abibahera ibisubizo bibanyuze. Aganira nabo yagize ati: “Mukwiye kwigirira icyizere, mukagira intego mu byo mukora kandi ubuzima bwanyu mukaburinda icyabuhungabanya kuko muri urubyiruko igihugu cyitezeho ibyiza byinshi. Ntimukwiye kwishora mu myitwarire mibi no gukoresha ibiyobyabwenge ahubwo mukwiye kwiha icyerekezo cyiza kandi mugaharanira kubaho ubuzima bufite intego”. Yasoje abwira urubyiruko ko bashyira umutima hamwe bakagira uruhare rufatika mu mpinduka basabwa kandi bakamenya ko ntawe ubabaraho ikosa rishingiye ku myitwarire mibi bafatiwemo mbere yo kujyanwa mu Igororamuco, yakomeje abasaba kwita ku masomo y’ubumenyi ngiro bigishwa kugirango azababere inzira yo kuba ba rwiyemezamirimo mu gihe bazaba basubiye mu buzima busanzwe. Mu gusoza yabijeje ko agiye gusaba ubuyobozi bw’Uturere n’Intara bakazaza kubasura mbere yo gusoza amasomo y’igororamuco n’imyuga kugirango babasobanurire amahirwe ari mu turere bazatahamo azabafasha kwiteza imbere.


text:
Gura Ibyiza Byiza Kubabaza 808nm 3 Uburebure bwa 810 Diode Laser Imashini ikuraho umusatsi
Ibicuruzwa birambuye
Ibicuruzwa
Ibisobanuro
Ikiranga
1) Ingufu nyinshi, nta pigmentation, ibisubizo byiza byo kuvura birashobora gutegurwa mugihe cyambere cyo kuvura kandi bikwiranye nubwoko bwose bwimisatsi.
2) Ubugari burebure bwa laser, Bifite akamaro kumisatsi itanga kwirundanya ubushyuhe, Gukuraho umusatsi uhoraho.
3) Umutekano, Hafi nta gutatanya uruhu, nta kwangiza uruhu na glande ibyuya, nta nkovu, nta ngaruka-ngaruka.
4) Sisitemu yo gukonjesha uruhu irashobora gukora anesthesia epidermal yigihe gito, ntanububabare mugihe
5) Uburyo bwiza bwa sisitemu yubushyuhe bwamazi yemeza ko pompe ya semiconductor idashobora gutwika imyenge kubera ubushyuhe bwinshi.
6) Kwisuzumisha hamwe nuburyo bwo kurinda imodoka kugirango habeho ituze.
7) Sisitemu ikomeye yo gukonjesha ya safiro irashobora gukora anesthesia epidermal yigihe gito, ntanububabare mugihe
8) Byihuse: Ingano nini nini ishobora kwihutisha kuvura, umuvuduko wo kuvura no gukora neza.
9) Igishushanyo mbonera cyamashanyarazi gikwiranye nubucuruzi bwo gutumiza no kohereza hanze.
Ivuriro ryerekana
Ubuhanga bwa Cosmedplus diode laser byagaragaye ko bugira ingaruka nziza mubushakashatsi butandukanye bwamavuriro hamwe ningingo zisubiramo.Ikoranabuhanga rya cosmedplus diode laser ikoresha neza tekinoroji ya diode ikoresha imbaraga zitanga imikorere isumba iyindi.
Gukuraho imisatsi ya diode laser birashobora guhoraho nyuma yamasomo yubuvuzi yihariye kubyo ukeneye nubwoko bwimisatsi.Kubera ko imisatsi yose itari murwego rwo gukura icyarimwe, birashobora kuba ngombwa gusubiramo ahantu runaka bivura kugirango ukureho burundu umusatsi.
Umusatsi umaze gukurwa burundu mubice byumubiri, bizakura gusa mubihe bidasanzwe nkimpinduka zikomeye za hormone.
Kubijyanye nigihe cyo kuvura imashini, urashobora kuvugana nitsinda rya Cosmedplus, bazasobanura uburyo bwo kuvura imashini nuburyo abarwayi bazakenera.
serivisi
Garanti yimyaka 2
Ibihugu 102, abakiriya 60000+ * 755 + 808 + 1064nm Urubura rwa Cooling Diode Laser, * Urubura rushya rwa platine Titainum, *
Ibikorwa byinshi bikurikirana 2 muri 1, 3 muri 1, 6 murukurikirane 1, Urukurikirane rwumunani, Q Hindura urutonde rwa laser ya ND YAG, * Gutakaza amavuta:
Urukurikirane rwa RF, Cavitation nibindi.
Igitekerezo
Imashini ya 808nm ya diode ifite akamaro kanini cyane mumisatsi ya melanocytes yimisatsi idafite igikomere gikikije tissue.Umucyo wa laser urashobora kwinjizwa numusatsi wumusatsi hamwe nu musatsi muri melanin, hanyuma ugahinduka ubushyuhe, bityo ubushyuhe bwumusatsi bukiyongera.Iyo ubushyuhe buzamutse bihagije kuburyo byangiza kuburyo budasubirwaho imiterere yimisatsi, bikabura nyuma yigihe cyimikorere yimiterere yimiterere yimisatsi bityo bikagera kumugambi wo gukuraho umusatsi uhoraho.


text:
Ngororero: Imihanda yangiritse ituma aborozi batabasha kugeza amata ku isoko
Aborozi bo mu nzuri za Gishwati baravuga ko ubu bari mu gihombo gikabije cy’umukamo utakibasha kugezwa ku makusanyirizo, kubera kwangirika kw’imihanda yo muri ibyo bice yatumye amata atakibasha kugezwa ku makusanyirizo no ku ruganda rwa Mukamira.
Koperative y’aborozi bo muri Gishwati igaragaza ko mu bihe by’imvura aribwo amata ata agaciro cyane, kuko nta buryo bwo kuyageza ku ruganda buba buhari kuko imihanda yangiritse bikomeye ku buryo yaba imodoka na za moto zitabasha kugenda.
Aborozi bavuga ko batakambiye ubuyobozi igihe kirekire ngo bakorerwe imihanda ariko nta gisubizo barabona ku buryo umukamo wabo hafi ya wose upfa ubusa. Urugero ni nko ku bakoresha ikusanyirizo rya Bweru ryakira amata nibura litiro 3000 ku munsi aya yose akaba atakigezwayo kuko nta nzira zo kuyahageza hakoreshejwe imodoka zihari.
Aborozi bagaragaza ko ubusanzwe litiro y’amata bayishyurwa ku 150frw iyo igeze ku ruganda rwa Mukamira, ariko ubu bigoye no kubona uwaguha 50frw kuri litiro ibyo bikaba bibateza ibihombo bikabije ku buryo bahitamo kuyatangira ubuntu andi bakayabogora (bakayamena).
Umworozi Masharinga Rujali avuga ko igice cyangiritse ari ikiva ahazwi nko mu Gapfunsi kugeza ku makusanyirizo ya Bweru na Muhumyo, kandi igihe cyose nta muhanda ugeza amata ku ikusanyirizo ntacyo ubworozi buzabagezaho kuko kuyikorera ku mutwe agera ku ruganda rwa Mukamira nta buziranenge afite.
Agira ati “Iyo amata ageze ku ikusanyirizo arakonjeshwa, ni ho ava ajyanwa ku ruganda bigatuma agerayo agifite ubuziranenge, ubu dufite ikibazo cy’uko amata ari menshi, nta n’ubwo abaturage bayanywa ngo bayamare. Imvura yangije imihanda iratuma imodoka itaza kuyafata bigatuma yangirika, ubwo igisigaye ni ukuyabikira.”
Avuga ko ubu bitoroshye no kubona uguha na 50frw kuko n’ababasha kuyagura ku mutwe ntabwo bayatwara yose kandi banayaguze ku mafaranga makeya, mu gihe ahandi hantu bavuga ko amata yabuze, bo barayatangira ubuntu agahabwa ingurube.
Agira ati “Umworozi ntacyo akirwana na cyo ni ugucungira ku konkesha inyana ikazagurishwa, njyewe nkama nibura litiro 150 ku munsi ayo mata yose ntabwo abashumba bayikorera ku mutwe ngo bazabivemo”.
Amakusanyirizo ya Muhumyo na Bweru ubu nta mata yakira
Aborozi bavuga ko nk’ikusanyirizo cya Bweru ryakira litiro zisaga 3000 ku munsi nta mata ryakira, kuko nta muhanda uhagera naho ikusanyirizo rya Muhumyo ryakira asaga litiro 1500, ayo yose bikaba bitoroshye kuyageza ku ruganda rwa Mukamira ruyatunganya kuko agerayo yangiritse.
Agira ati “Ayo mata yose apfa ubusa tuyiyera aborozi ku buntu bakayaha ingurube kuko tuba twanga kumena amata hasi. Ni ikibazo gikomeye twagejeje ku bayobozi ariko batwizeza ko umuhanda uzakorwa turacyategereje”.
Umunyamabanga wa Koperative y’aborozi bo muri Gishwati, Nzitatira Joseph, avuga ko kubera ikibazo cy’imihanda bamenyereye kuyabyarira (kumena amata ku bushake) kuko nta kindi bayamaza igihe cyose yatakaje ubuziranenge kubera kuyikorera mu majerikani bayajyanye ku ruganda.
Avuga ko icyo bifuza ari uko bakorerwa imihanda yo mu nzuri igera ku makusanyirizo kugira ngo babashe kuyageza ku ruganda agifite ubuziranenge, naho ubundi iby’ubworozi bwo mu Gishwati ngo ni nk’umuhango gusa.
Agira ati “Amata tumenyereye kuyabyarira nta kundi byagenda, kuko n’iyo washaka uguha 50frw kuri litiro ntibyoroshye kumubona, ikibazo kizakemurwa n’uko imihanda ikozwe hakaboneka imodoka ziyatwara ku ikusanyirizo kuko amakusanyirizo twubakiwe ntabwo acyakira amata”.
Hari ibisubizo bishakwa ariko ntibikemure ikibazo neza
Umuyobozi w’Akarere ka Ngororero wungirije ushinzwe Iterambere ry’Ubukungu, Uwihoreye Patrick, avuga ko umukamo w’abororera muri Gishwati utagezwa ku ruganda uko bikwiye koko kubera ikibazo cy’imihanda ariko ngo hari gushakwa umuti urambye wo gukora iyo mihanda.
Cyakora ngo kuvuga ko amata ahabwa ingurube ngo ni ugukabya kuko ikusanyirizo rya Bweru riri mu mpinga ari ryo ritakira amata, hakaba hashize ibyumweru bibiri hatunganywa umuhanda ariko ko amata yikorerwa ku mutwe akajyanwa ku Mukamira.
Agira ati, “Amata ya Bweru kugera kuri Mukamira ni nka km 30 ku mutwe agerayo yataye ubuziranenge, tumaze ibyumweru bibiri turwana na byo ariko ntibirakunda turi gushaka za torotoro (imodoka zitunganya imihanda) hari iyo twari twabonye ifasha aborozi n’ubwo itagera hose”.
Yongeraho ati “Igisubizo kirambye ni ugukora iyo mihanda ndizeza abaturage ko inyigo yarangiye kandi umwaka utaha imihanda iraba yatangiye gukorwa. Ikibazo Leta igifite ku mutima, icyizere kirahari ko imihanda izakorwa mu mwaka utaha kuko byaganiriweho mu buryo bwimbitse”.
Avuga ko imihanda igomba gukorwa muri izo nzuri ireshya n’ibirometero bisaga 240 ku buryo Akarere konyine katabyishoboza ari na yo mpamvu Akarere kiyambaje Minisiteri y’Ibikorwa Remezo (MININFRA) kugira ngo igoboke aborozi bageze umukamo wabo ku isoko.
Avuga ko mu gihe imihanda itarakorwa hakomeje gushakwa uko isanzwe isanwa ku bufatanye n’abaturage n’aborozi n’ubuyobozi bw’Akarere hagashyirwamo amabuye. Icyakora biranga bikagorana ko imodoka zisanzwe zanyuramo.
Uyu muyobozi asaba aborozi gukomeza kwihangana bagashyiraho akabo umukamo w’inka zabo ukagera ku makusanyirizo kuko kuyikorera ku mutwe bidatanga amahirwe yo kuyageza ku ruganda agifite ubuziranenge.
Koperative y’aborozi bo muri Gishwati igizwe n’abanyamuryango 228 nibura buri umwe akaba afite hejuru y’inka 10. Muri zo, nibura inka zisaga 2000 zikamwa buri munsi, uwo mukamo wose ukaba udafite isoko ry’amata kubera kwangirika kw’imihanda iyageza ku makusanyirizo.
MENYA UMWANDITSI
Umunyamakuru wa Kigali Today/KT Radio
@ murieph


text:
Twifashije ibitangazwa n’impuguke mu by’uburumbuke yitwa Carolyn Kubi biboneka mu kinyamakuru babycenter, iyi mpuguke ivuga ko nubwo bidakunda kubaho, gusama uri mu mihango ari byo kandi bishoboka. Ibi bikaba bishobora kuba ku mugore ufite ukwezi guto cyangwa ukwezi kurekure cyane.
Carolyn avuga ko iyo umugore afite ukwezi guto cyangwa se kumara iminsi mike, bituma igihe cy’irekurwa ry’intanga ngore kiba cyangwa kegera hafi cyane y’igihe atangira kubona imihango, bityo bikaba byatuma asama mu gihe ari mu mihango.
Kugira ngo umugore asame ni uko igi cyangwa se intanga ngore ye ibasha guhura n’intanga ngabo mu tuyoborantanga tw’umugore.
Carolyn akomeza avuga ko rimwe na rimwe bishobora kubaho ko intanga ngore ihisha, mu gihe ukwezi k’umugore kugeze hagati, cyane cyane hagati y’umunsi wa 12 ndetse n’uwa 16 w’ukwezi kwe. Iyi ntanga rero ngo ihita irekurwa n’agasabo kayo (ovaire), hanyuma igahita ijyanwa mu tuyoborantanga, aho ishobora kumara umunsi cyangwa amasaha 24 itarapfa igitegereje intanga ngabo.
Mu gihe iyi ntanga ngore itabonye intanga ngabo irapfa hanyuma igasohorwa hanze. Iki ni cyo gihe umugore ahita abona imihango. Ku bagore benshi, ngo bakunze kugira ukwezi kw’iminsi 28 gusa kandi ngo hari abandi bashobora kugira ukwezi kw’iminsi 22 cyangwa iri munsi yayo.
Ni ukuvuga ko umugore ufite ukwezi guto ,ashobora kurekura intanga ngore(ovulation) nyuma gato avuye mu mihango. Noneho bitewe n’uko intanga ngabo zishobora kumara igihe kingana cyangwa kiri hejuru y’iminsi 3 mu myanya myibarukiro y’umugore zigitegereje intanga ngore, zishobora kuboneraho zikinjira muri ya ntanga ngore yarekuwe hanyuma ugasama.
Iyi mpuguke ikomeza ivuga ko kandi bishobora kubaho no ku bagore bafite ukwezi kudahindagurika kw’iminsi 28 ko babona imihango igihe kimwe habaye n’irekurwa ry’intangangore. Ibi na byo bikaba byatuma basama mu gihe bari mu mihango
Yanditswe na Sarongo Richard/muhabura.rw


text:
Nyamagabe: 2022-2023 uzarangira abarenga 85% bagezweho n’amashanyarazi
Umuyobozi w’Akarere ka Nyamagabe, Hildebrande Niyomwungeri, avuga ko umwaka w’ingengo y’imari 2022-2023, uzarangira amashanyarazi amaze kugezwa ku baturage 85%, habariyemo abazayafatira ku mirongo migari n’abazaba bafite ay’ingufu zisubira.
Nk’uko uyu muyobozi abisobanura, amashanyarazi azagezwa ku baturage basaga ibihumbi 20 muri aka karere, kandi ababarirwa mu bihumbi 12 bari mu Murenge wa Buruhukiro.
Agira ati “Dufite umushinga wo kubaka umuyoboro w’amashanyarazi uterwa inkunga na Banki y’Abarabu. Dufite ingo zibarirwa mu bihumbi 12 birenga uzacanira. Abaturage bamaze kugaragarizwa ahazanyura uwo muyoboro, kugira ngo hatangire kurebwa ibizangizwa. Muri Kamena 2023 bazaba bamaze kubona umuriro.”
Yongeraho ko umushinga na Banki y’Abarabu wonyine uzazamura abazaba bafite amashanyarazi bakagera kuri 75%, hanyuma indi mishinga iri muri aka karere ikazasiga abafite amashanyarazi babarirwa muri 85%.
Mu bazagezwaho mbere harimo abatuye ahitwa Kizimyamuriro hatari hasanzwe amashanyarazi, hakaba no mu Kagari ka Rambya, karimo Umudugudu wa Nkamba utuyemo abavuga ko bari bamaze imyaka umunani biteguye guhabwa amashanyarazi, ariko amaso akaba yari yaraheze mu Kirere.
Abatuye muri uwo mudugudu wa Nkamba (Ingo zibarirwa mu 180), bavuga ko mu masambu yabo hanyujijwe amashanyarazi yajyanwaga mu ruganda rw’icyayi rwa Kitabi, hanyuma batangira kwizera ko na bo bazayabona ariko baza kumenya ko kuyafatiraho bitakunda.
Icyo gihe ngo ntibanishyuwe ibyabo byangiritse hashyirwaho uwo muyoboro, ariko ngo bumvaga n’ubwo bitakwitabwaho ariko bakabona amashanyarazi byari kubanezeza.
Umwe mu bahatuye agira ati “Icyo gihe bamwe twashyize insinga z’amashanyarazi mu nzu tugura n’amateleviziyo, twibwira ko tugiye kubona amashanyarazi, none byose byarashaje, imbeba n’inyenzi zarabiriye.”
Acyumva inkuru y’uko noneho bashobora kuzabona amashanyarazi, yagize ati “Baduhereyeho byaba byiza kurushaho, kuko twebwe n’ubundi twari twiteguye.”
Mu gihe iyi mishinga itaratangira, abagezweho n’amashanyarazi mu Karere ka Nyamagabe ni 65%.
MENYA UMWANDITSI
Umunyamakuru wa Kigali Today/KT Radio
@ JoyeuseC


text:
Isomo ryo mu Ibaruwa yandikiwe Abahebureyi 10,11-18
Mu gihe umuherezabitambo wese ahora ahagaze ngo akore buri munsi imihango, atura kenshi ibitambo bihora ari bimwe kandi bidashobora kuvanaho ibyaha, Kristu We, aho amariye guhereza igitambo rukumbi gihongerera ibyaha, «yicaye iburyo bw’Imana ubuziraherezo», akaba kuva ubwo ategereje ko «abanzi be bahindurwamo akabaho ko mu nsi y’ibirenge bye.» Ku bw’iryo turo rimwe rukumbi yagejeje ku butungane abo yiyemeje gutagatifuza. Ni na byo kandi Roho Mutagatifu ubwe atwemeza. Kuko amaze kuvuga ati «Ngiri Isezerano nzagirana na bo nyuma y’iyo minsi». Nyagasani yaratangaje ati «Nzashyira amategeko yanjye mu mutima wabo, maze nzayandike no mu bwenge bwabo. Sinzongera kwibuka ibyaha byabo.»Bityo rero ahari ibabarirwa, ntihaba hagikeneye ibitambo byo guhongerera ibyaha.


text:
Shenzhen Zhibotong Electronics Co., Ltd. (ZBT) yashinzwe mu 2010 ifite imari shingiro ya miliyoni 50 Yuan.Nitsinda ryambere ryabakora ibicuruzwa bizwi mubushinwa bakora igishushanyo mbonera, R&D no gukora ibikoresho byitumanaho rya IoT.
ZBT ishyigikira ubwisanzure, ubufatanye n’amahame-yunguka, igafatanya n’abakiriya n’abafatanyabikorwa guhanga udushya, hagamijwe kwagura agaciro k’inganda, ikora urusobe rw’ibinyabuzima bifite ubuzima bwiza kandi bigenda neza, yubahiriza igitekerezo cyo gukora ubuziranenge, buhendutse. ibicuruzwa, kandi biha abakiriya ibikoresho bishya, bifunguye, byoroshye kandi bifite umutekano hamwe nibikoresho bya sisitemu yo gucunga ibicu bihamye, byizewe, bifite umutekano kandi bikomeza kuvugururwa.Haranira iterambere rya enterineti yibintu ninganda zubwenge, wakire neza igihe cyo guhuza ubwenge mubintu byose.


text:
Ni inzozi akabije nyuma y’ifoto yakwirakwiye ku mbuga nkoranyambaga mu kwezi gushize, igaragaza umwana w’umuhungu yicaye iruhande rw’ikibumbano kiri mu isura y’inyubako ya KCC yatashywe muri Nyakanga umwaka ushize, ikuzura itwaye miliyoni 300 z’amadolari ya Amerika.
Igitangaje ni uko umwana wagaragaye ku ifoto yamenyekanye cyane atari Gisa nubwo cyari igihangano cye, ahubwo uwariho ni umwana baturanye witwa Uwikunda bakunze kwita Gasore. Batuye mu Karere ka Gasabo, Umurenge wa Kimihurura mu Kagari ka Rugando, mu Mudugudu wa Gasasa.
Umuyobozi ushinzwe kumenyekanisha ibikorwa bya Kigali Radisson Blu & Convention Centre, Hanna Moges yabwiye itangazamakuru ko babonye icyo gihangano bakifuza guhura n’uwagikoze, niko kwifashisha imbuga nkoranyambaga ngo babashe kubona uwo mwana.
Yagize ati “Uyu munsi twamutumiye ngo ahasure n’umuryango we. Twamuteguriye impano, ibikoresho ashobora kwifashisha mu guteza imbere impano yifitemo n’ibindi bikoresho byo kumufasha ku ishuri. Ikirenze ibyo, tugiye gutegura irushanwa rizamwitirirwa rizajya rifasha abandi bantu bo ku kigero cye kugaragaza ubuhanga mu bugeni.”
Ni irushanwa ngo rizatangira vuba, igihe nyacyo kikazatangazwa hamaze kunozwa neza uko rizaba riteye, rikazatuma ubuhanga bwa Gisa buvugwa imyaka myinshi.
Nyuma yo gutembera muri KCC, Gisa yavuze ko yishimye cyane kuba ayinjiyemo, ariko yasanze hari ibyo atabashije gushyiraho neza kuko yari atarayigeramo.
Yagize ati “Ntabwo nari narahageze, nta n’ibikoresho byinshi nari mfite. Nk’uko nabibonye, nimbona ibikoresho nzahita mbyongeramo, nk’amakaro n’ibirahuri. Ubusanzwe kubumba ni ibintu nkunda, kuva kera narabikoraga. Hari n’ibindi nagiye mbumba nka Stade amahoro.”
Se w’uyu mwana, Gakwisi Mvunabandi, yatangaje ko asanzwe agaragaza impano yo kubumba ibintu binyuranye, ndetse ngo ashobora kuba abikomora mu muryango we.
Yagize ati “Mu rugo twari dusanzwe tubizi ko abikora, kuko twigeze kujya i Gikondo mu imurikagurisha abonye umuntu ugendera ku ifarashi ahita amubumba, amushyiraho inkweto n’ibindi byose.”
“Bimuri mu maraso kuko na mukuru wanjye yajyaga abikora ariko kubera gutura mu cyaro ntacyo yigeze abikuramo. Yajyaga abaza utuntu dutangaje ku buryo abantu batambukaga bagahagarara.”
Mvunabandi avuga ko yiteguye gushyigikira impano y’umuhungu we uko abishoboye, nubwo umuryango we udafite ubushobozi bugaragara kuko babayeho mu buzima buciriritse.
Amafoto: Mahoro Luqman


text:
Ikoraniro ry’Ukaristiya mpuzamahanga ku nshuro ya 52, rikaba ari ubwa mbere ryari ryijihijwe mu gihugu cy’u Rwanda, ryatangiye mu mwaka wa 2019. Bitewe n’icyorezo cya Covid-19, ntibyashobotse ko risozwa mu mwaka ushize wa 2020. Ni yo mpamvu rimaze imyaka ibiri (kuva mu mwaka wa 2019 kugeza mu mwaka wa 2021).
Muri Diyosezi Gatolika ya Gikongoro ikaba yarateguye gahunda y’iminsi itatu mu rwego rwo kurisoza (kuva ku itariki ya 03 kugeza ku itariki ya 05 Kamena 2021). Ku wa Gatandatu, tariki ya 05/06/2021, muri Kiliziya ya Katederale ya Gikongoro habaye Igitambo cy’Ukaristiya cyo gusoza ku mugaragaro Ikoraniro ku rwego rwa Diyosezi. Icyo Gitambo cya Misa cyatuwe na Nyiricyubahiro Mgr Célestin HAKIZIMANA, Umushumba wa Diyosezi, akikijwe n’abapadiri be, abihayimana, hamwe n’abakristu bahagarariye abandi bitewe n’ibihe by’icyorezo turimo, bitemerera abantu bose ko bitabira uko babyifuza.
Igitambo cya Misa cyashojwe n’Umutambagiro wa Yezu Kristu mu Isakramentu Ritagatifu ry’Ukaristiya.
Reba hano amafoto agaragaza uko byari bimeze:


text:
Umuntu wese agira ubwe buryo bwo kugaragaza ibyishimo mu gihe cy’imibonano mpuzabitsina, bitewe n’uburyo yakiriyemo icyo gikorwa, abagore bamwe bakaba babigaragarisha amajwi adasazwe rimwe na rimwe bakarira cyangwa bakaniha, ariko ngo si kenshi bagera kuri ibyo byishimo.
Amakuru dukesha urubuga rwa terrafemina, avuga ko Ubushakashatsi bwakozwe n’inzobere ku bijyanye n’ibitsina Sophie Bramly, mu gihugu cy’u Bufaransa ku bagore bari hagati y’imyaka 22 na 52 bagera kuri 72 ku bijyanye n’amajwi Umuntu wese agira ubwe buryo bwo kugaragaza ibyishimo mu gihe cy’imibonano mpuzabitsina, bitewe n’uburyo yakiriyemo icyo gikorwa, abagore bamwe bakaba babigaragarisha amajwi adasazwe rimwe na rimwe bakarira cyangwa bakaniha, ariko ngo si kenshi bagera kuri ibyo byishimo.
Amakuru dukesha urubuga rwa terrafemina, avuga ko Ubushakashatsi bwakozwe n’inzobere ku bijyanye n’ibitsina Sophie Bramly, mu gihugu cy’u Bufaransa ku bagore bari hagati y’imyaka 22 na 52 bagera kuri 72 ku bijyanye n’amajwi adasanzwe abagore bakunda kugira mu gihe cy’imibonano(vocalisations copulatoires) bwagaragaje ko aya majwi aterwa n’ibyishimo. Muri ayo majwi harimo gusakuza, gutaka, kuniha, kurira n’ayandi. Abakoze ubu bushakashatsi bashakaga kumenya niba abagore basakuza babishaka cyangwa niba byizana mu gihe baryohewe n’imibonano mpuzabitsina.
Abagore babajijwe, batangaje ko bashobora kubigeraho bikinisha mu gihe ari bonyine, cyangwa bari kumwe n’umugabo babitewe n’ibyishimo , ariko kandi aba bagore bavuze ko ari gake bishima cyane kugera kuri uwo munezero udasanzwe utuma basakuza cyangwa barira. Kugirango umugore agere kuri ibi byinshimo umugabo akaba asabwa gukorera umugore we ibyamushimisha kuruta gukora ibyo yumva we byamushimisha, kandi n’umugore agaharanira gukora icyashimisha umukunzi we.
Ku bijyanye n’uru rusaku ariko hari abagore basakuza batabitewe n’ibyinshimo, ahubwo bagira ngo batange ikizere ku bagabo ngo babereke ko ibyo bari kubakorera bibashimishije cyane.
Yanditswe na Sarongo Richard/Muhabura.rw


text:
Raporo y’Umugenzuzi Mukuru w’Imari ya Leta (AOG) ya 2019-2020, yagaragaje ko Ikigo k’Igihugu Gishinzwe Imiturire (RHA) cyakodeshereje Urukiko rw’ikirenga inzu ya miriyoni zisaga 117 z’amafaranga y’u Rwanda buri kwezi.
Komisiyo y’Inteko Ishinga Amategeko Ishinzwe gukurikirana Imikoreshereze y’Umutungo wa Leta (PAC), yasabye ibisobanuro RHA kuri aya mafaranga kuri uyu wa Gatatu tariki 08 Nzeri 2021.
Ikigo cy’Igihugu Gishinzwe Imiturire cyemera ko cyakodeshereje Urukiko rw’Ikirenga inzu ya 117,261,000 z’amafaranga akanama gashinzwe amasoko nta ruhare kabigizemo.
Umuyobozi Mukuru wa RHA, Nshimyumuremyi Felix, yemera ko ubwo hatangwaga isoko, habuzemo ushinzwe amategeko n’akanama gashinzwe amasoko ntikabigiramo uruhare.
Yabwiye Imvaho Nshya ko ikibazo cyabayeho ari uko mu itangwa ry’isoko, hari ababuzemo kandi baragombaga kugira uruhare mu gutanga iryo soko.
Ahamya ko ubugenzacyaha bwinjiye muri iki kibazo cyane ko ngo hari bamwe batangiye kubazwa.
RHA isobanura ko ubuso bwose bwishyuwe bwari bujyanye n’aho abakozi bagombaga gukorera.
Umuyobozi Mukuru wungirije wa RHA, Nsanzineza Noel, na we ashimangira ko amakosa yakozwe n’ubuyobozi.
Yagize ati: “Twavuga ko ari amakosa y’ubuyobozi kuko ni bwo butanga umurongo kugira ngo habeho kumvikana n’abakodesha”.
SRC:Imvahonshya


text:
U Budage bwahaye u Rwanda impano ya Miliyoni 98.1 z’amayero azifashishwa mu gihe cy’imyaka ibiri, mu kwagura no kwihutisha imishinga y’iterambere isanzwe iterwa inkunga n’Ubudage, irimo iyo kuzamura imibereho y’abakennye, kubungabunga ibidukikije n’iyindi.
Imishinga ishyizwe imbere ni uwo gufasha u Rwanda kwikorera inkingo n’imiti, gufasha abaturage guhangana n’ingaruka z’imihindagurikire y’ibihe, kuzamura imibereho y’abaturage bakennye, guteza imbere amshuri y’imyuga n’ubumenyi ngiro, aho abanyeshuri b’abahanga bize imyuga bazajya bahabwa buruse yo gukomereza amasomo mu Budage,
Minisitiri w’Imari n’Igenamigambi Dr. Uziell Ndagijimana, avuga ko u Budage ari umwe mu baterankunga bafasha igihugu mu buryo bufatika kuva myuka 60 ishize.
Ati “ Cyane cyane ko u Budage ntibutanga amafaranga gusa, bunatanga n’ubufasha mu rwego rwa tekinike, ni umwe mubaterankunga bafashije igihugu mu buryo bufatika kandi nanone mu nzego twihitiyemo. Uretse mu rwego rw’uburezi, mu rwego rwa tekinike harimo gufasha izindi nzego nko gufasha muri gahunda yacu yo kurwanya ubukene, guha imbaraga inzego z’ibanze, harimo ibijyanye n’ibidukikije.”
Dr. Thomas Kurz Ambasaderi w’u Budage mu Rwanda, yagaragaje kunyurwa n’uburyo inkunga baha u Rwanda ruyikoresha neza.
Yabwiye abanyamakuru ko yishimira imyaka 60 y’ubutwererane ishize hagati y’ibihumbi w’ibihugu byombi, kandi ko mubyo yifuriza u Rwanda ariko mu myaka 60 iri imbere, rwaba ari igihugu kidaterwa inkunga ahubwo nacyo cyabaza gifite ibini bihugu gitera inkunga.
Ati “Twashyize umukono ku masezerano y’imyaka ibiri, muri icyo gihe turifuza gutanga ubufasha bwacu kugira ngo u Rwanda rukomeze gutera imbere. Ubwo bufasha bwose twatanze mu myaka myinshi ishize hari gihe buzahagaragra kuko sintekereza ko tuzakomeza gutera inkunga u Rwanda mu myaka 60 iri imbere, kuko u Rwanda ahuwbo icyo gihe rwakabaye ari igihugu nacyo gitera inkunga abandi.”
Kubera intambara ya Ukraine yatumye ibiciro by’ibiribwa ku masoko bitumbagira bigatuma abaturage batihaza mu biribwa, u Budage bwemeye gukomeza gushyira imbaraga mu gufasha u Rwanda kugoboka abakennye, bagirwaho ingaruka n’itumbagira ry’ibiciro.
Daniel Hakizimana


text:
Wari Uzi ko inkunga yawe yatabara ubuzima bwa Akiba Viateur urembejwe na kanseri y’amara?
Umuhanzi uririmba indirimbo zo kuramya no guhimbaza Imana, Akiba Viateur urembejwe na kanseri yo mu mara aratakambira abatuye isi bose kugira ngo bamufashe kwivuza aho kugeza ubu yahawe ubufasha bwo kujya yifashisha urubavu mu gukora ibikomeye, kwivuza kwe mu gihugu cy’u Buhinde birasaba miliyoni 10 z’amafaranga y’u Rwanda.
Mu ijwi ryuzuye agahinda Akiba Viateur yagize ati: “Nafashwe n’indwara mu kwezi kwa 10/ 2020, bitangira njya mu bwiherero bikanga, ngeze aho bandangira imiti ya Kinyarwanda nkeka ko yaba ari Amibe, nyuma y’iyo miti igihe kinini byaje kwanga njya kwa muganga mu bitaro bya Kacyiru, bampa imiti myinshi cyane mara amezi abiri(2) nyinywa ariko ntibigire icyo bitanga, gusa ahubwo bikarushaho gukomera +250784566376 .
Mbonye bimaze gukomera kandi imiti bampaye ntacyo irimo kumfasha nasabye ko bamfasha nkajya gukomeza kwivuriza mu bitaro CHUK kuko numvaga ko nimpagera wenda indwara yanjye ishobora kubonerwa igisubizo ariko siko byagenze.
Nkigera muri CHUK narindi mu bihe bikomeye cyane kuko byari mu bihe nababaraga umubiri wose nirirwa ntaka ijoro n’amanywa nta gusinzira, nzakugira amahirwe yo kwitabwaho ariko nkitabwaho ntaha n’ububabare bwose ndetse nyuma yaho bwo no kugenda byageze aho birananira, murumva ko ubuzima bwange bwari bugeze ahabi mu by’ukuri.
Gusa nyuma y’igihe gito baje kunyohereza kujya kwivuzira i Kanombe mu bitaro bya Gisirikare, dore ko naho najyayo kuhivuriza binsabye gushaka umuntu untwara mu modokari njyenyine.
Ku nshuro ya 5 nsubiye i Butaro, bahise banyohereza i Kanombe kugira ngo bambage kuko basanze mpfite ikibyimba mu mara, bityo nabanje mu kigo cya ‘Rwanda Cancer Centre’ aho bampfashaga kunkorera ‘Chirurgie’ hafi icyumweru mbayo.
Nyuma banyohereza mu Bitaro bya ‘Rwanda Military Hospital’ by’i Kanombe kugira ngo hakurikireho kumbaga ariko nagombye gutegerezaho amezi agera kuri 2 kuva tariki 10/08/2021 hanyuma biza gucamo tariki ya 20/10 bambaga tariki ya 04/11/2021.
Muri icyo gihe nyuma yo kumbaga byari bikomeye cyane ndetse kubwanjye uko byagenze siko nabitekerezaga, nabaye nkukubiswe n’inkuba nyuma yo kubona ko uburyo busanzwe nakoreshaga jya mubwiherero(Toilet) bwahindutse kubera ko inzira isanzwe nakoreshaga njya mubwiherero yafunzwe ikimurirwa mu rubavu.
Aho nkoresha ‘Chrostomie Bag’ niherera, birumvikana ko ni ibintu byari bimbayeho bisa nk’aho bidadanzwe kandi bigoye kuko bambwiraga ko aribwo bushobozi bo bafite mu kumvura iyi ‘Cancer’ yo mu mara ‘Rectal Cancer’.
Nk’umuntu ukiri muto nakomeje kugerageza ubundi buryo narwana ku buzima bwanjye bityo nza guhura n’umugiraneza nkiri mu Bitaro i Kanombe, ambwira ko gukomeza kwivuza bishoboka kandi ko hakiri ikizere y’uko nzakira.
Ndetse ibyo yabimbwiye ampumuriza cyane ampa na bumwe mu buhamya bw’umuntu wari urwaye mu buryo nk’ubu bwanjye ariko baza kumuvura mu Bitaro byo mu Buhinde arakira neza cyane, naje kubaza amakuru mu buryo bwimbitse koko niba nabona ibitaro aho mu Buhinde byampfasha nkongera nkasubirana ikizere cyo kubaho.
Ibitaro ndabibona ariko nsanga amafaranga ari menshi kuburyo mu bushobozi bwanjye ntayabona kuko banciye amafaranga agera kuri miliyoni icumi y’u Rwanda (10.000.000Frw) kandi nkanjye AKIBA Viateur mbabwije ukuri sinayabona peee!!!
Niyo mpamvu nasabaga uwaba afite umutima wo gufasha yagira icyo akora kugira ngo atabare ubuzima bwanjye, bityo uwakenera kumpfasha yabinyuza kuriyi nomero yanjye yanditse kuri KARINDA Viateur +250784566376.Akiba Viateur usaba ubufasha kugira ngo abone uko ajya kwivuza kuko kugeza ubu ntacyo yabasha kwikorera
Ubu nibwo buryo yahawe n’ibitaro byo mu Rwanda ngo ajye abasha kwituma nyamara abashije kubona miliyoni 10Frw yabasha kwivuza akongera kumera neza.


text: Umuyoboro wibyuma nicyuma gishyushye cya karubone gikozwe muburyo bwa "C".Yubatswe ukoresheje urubuga ruhagaritse kandi hejuru na hepfo ya horizontal flanges hamwe na radiyo imbere, iraboneka muburyo bunini bwubunini n'ubunini.Imiterere itanga ubufasha buhanitse bwububiko, bukaba igicuruzwa cyiza kumurongo hamwe nimirongo ikoreshwa mumashini, uruzitiro, ibinyabiziga, inyubako nubufasha bwimiterere.Ububiko bwa Handy butanga umuyoboro wumukara 300+, Umuyoboro wa Duragal hamwe nuyoboro ushushe.Icyuma ...


text:
Umukateshisti ni uwigishijwe agategurwa akamenya icyo akora: “Formasiyo y’Umukateshisti isaba guhabwa icyerekezo na gahunda”
Ihame: Nta muntu n’umwe ushobora kubona ingoma y’Imana, atavutse ubwa kabiri
Imyifatire y’umutima: Kumenyereza umutimanama icyerekezo nyacyo cy’Imana
A. UMWITEGURO
Tugendeye ku byo twagiye tuganiraho: icyo amahugurwa y’umukateshisti agamije n’ibiyagize, twakongeraho gutanga icyerekezo cyayo, cyafasha gushyira mu ngiro ibyo byose, no kwerekana umutima n’uburyo byakorerwamo.
B. IKIGANIRO
1. Gutegura
Ku bashaka gutegura amahuguwa cyangwa formasiyo y’abakateshisti hari ibyo bagomba kuzirikanaho kurusha ibindi: ni uko icyerekezo na gahunda ihamye byayo bidasimburwa. Abategura baba ari abigisha kandi ni bo bagena ibyo byose ariko babyerekeza kuri Yezu.
2. Kwerekana
Amagambo yo mu Ivanjili Ntagatifu uko yanditswe na Yohani (Yh 3,2-4)
Nikodemu aza nijoro, asanga Yezu aramubwira ati: “Rabbi tuzi ko uri umwigisha waturutse ku Mana; kuko nta muntu washobora gutanga ibimenyetso nk’ibyo werekana, atari kumwe n’Imana.” Yezu aramusubiza ati: “Ndakubwira ukuri koko nta muntu n’umwe ushobora kubona ingoma y’Imana, atavutse ubwa kabiri.”
Iyo ni Ivanjili Ntagatifu/ Uragasingizwa Kristu
3. Gusesengura
a) Gusobanura
Tureke Nikodemu ahagararire abifuza guhugurwa naho Yezu akomeze abe Umwigisha Mukuru akaba n’Imana yacu, ni We dukesha icyerekezo na gahunda mu ishuri rye.
b) Gucengera isomo
( Soma Comisión Episcopal de Enseñanza y Catequesis, El Catequista y su Formación, Orientationes Pastorales, EDICE, 1985, pp 105-114)
-Ni icyerekezo usanga ishuri runaka ryagenderaho, bitavuze ko ari cyo cyaba kirigize gusa
-Icy’ingenzi cyaba icy’uko amahugurwa yagendera ku nyigisho n’amahame bya Yezu na Kiliziya ye. Muri byo ntihaburamo ibyo twavuga hano.
-Ku rundi ruhande iki cyerekezo cyakwitabwaho hashingiye ku cyo amahugurwa agamije, mu rwego runaka arimo.
– Hakwitabwaho ibikoresho biboneka ku buryo bworoshye muri iyi gahunda. Hateganywa kandi ahantu hagari habereye iyi formasiyo, twirengagije ibyo kuminuza mu bunararibonye bwa gikristu, mu bukure bwa kimuntu no mu kwemera k’umukateshisti.
Ibigamijwe by’ingenzi muri formasiyo ari byo
-Kugira umutimanama ugaruka ku Iyogezabutumwa- Formasiyo mu mahame- Formasiyo ya kimuntu-Formasiyo yo mu kumenya kwigisha
Ibyo byegeranya inyigisho fatizo zikurikira
1. Umutimanama ugaruka ku Iyogezabutumwa
1.a) Iyogezabutumwa na Kateshezi ( Kateshezi shingiro)
2. Formasiyo mu mahame ya Bibiliya na Tewolojiya
2.b) Amateka y’ugucungurwa (Umusogongero wa Bibiliya)
2.c) Incamake y’ukwemera (Ibimenyetso by’ukwemera)
2.d) Ubuzima bw’umukristu (Imyitwarire)
2.e)Amasakaramentu n’ihimbaza ryayo muri Kiliziya
2.f) Isengesho
3) Formasiyo ya kimuntu
3.g) Ubumenyi ku muntu (Imitekerereze n’imibanire)
4) Formasiyo mu kumenya kwigisha
4. h) Kumenya kwigisha muri Kateshezi
1.a) Iyogezabutumwa na Kateshezi
Mu Iyogezabutumwa, ipfundo ryabyo ni uguteza imbere umutimanama wo kogeza Inkuru Nziza ku mukateshisti (reba CF 108). Bimufasha gushyira igikorwa cy’ubwigishwa hagati mu butumwa bwa Kiliziya.
Ibyitabwaho:
-Kwiyumvisha neza icyo Iyogezabutumwa bivuga nk’uko tubisanga muri “Evangilii Nuntiandi” (reba CC 24-29) no guhungira kure guha agaciro gato igikorwa cyo kogeza Ivanjili ( reba EN 17)
-Kugaragariza umukateshisti ibigize Iyogezabutumwa (reba EN 24) mu gucukumbura n’utundi duce twihariye, turimo uko tugenda tunyuranamo, tunagerekerana.
-Ni ingenzi kwerekana ko Iyogezabutumwa ari urugendo rugenda ruhindagurika. Rwifitemo umujyo utuma rujya mbere, rukikuzamo intera cyangwa inzego zihererekana. Inyandiko ya Vatikani ya II “Ad Gentes” ni yo ibwiriza icyo gitekerezo (reba CC 27).
-Hagaragazwe ko kwamamaza Inkuru Nziza bikoreweho, ari yo ngingo nyamukuru y’Iyogezabutumwa, kateshezi, formasiyo mu mahame, mu myitwarire y’abakristu,Liturujiya n’isengesho, bishakwamo umusingi n’icyerekezo muri uko kuyamamaza. Bikaba ari ho ukwemera n’ubuzima bwa gikristu bihurira (reba TDV 13).
-Hazabonekamo igipimo gikwiye cy”agashya ka muntu” (reba EN 24) kari mu Iyogezabutumwa kagaragaza ukwibohora k’umukristu gatanzwe na Bibiliya na Kiliziya
– No guhuza rero Iyogezabutumwa na Kiliziya yihariye, mu gihe harerwa imyumvire ya Diyosezi ku mukateshisti.
– Ni mu Iyogezabutumwa hazaboneka umwanya Kateshezi ifite mu biyigize, ituma iba igikorwa cya Kiliziya
– Isano ya Kateshezi no kwamamaza bwa mbere Ivanjili izirema (reba CT 19), hamwe na Liturujiya (reba CT 23), hamwe n’igikorwa cy’urukundo, ndetse no guteza imbere abaturage.
-Mu guhuza Kateshezi n’umurimo wihariye, ni byiza gushyiramo n’ibirebana n’uburere bw’ukwemera (reba CC 56). Biba bifasha umukateshisti guhuza ibye n’ibikorwa by’Abapadiri, abarimu, abigisha Iyobokamana n’abandi
– Ni ngombwa kandi gushyiraho ibihuza Kateshezi na Kominote y’Abakristu, inkomoko n’ahantu haturuka hakanasorezwa icyo gikorwa.
2.b) Amateka y’ugucungurwa
-Kugira ngo kwinjiza abandi mu bumenyi bw’iyobera rya Kristu bishoboke, umukateshisti asabwa gutozwa Bibiliya. Bimufasha kumenya gusoma Ibyanditswe Bitagatifu muri Kiliziya.
Ibyakwitabwaho:
–Umukateshisti amenya íbice binini bigize amateka y’ugucungurwa, kimwe n’ibice binini by’ubunararibonye kuri byo bugaragazwa muri Bibiliya
-Byamufasha kugera ku myumvire y’indi y’ayo mateka, azatuma agera ku ndunduro yayo muri Kristu.
– Bizamuha imfunguzo zikwiye zimufungurira ubumenyi kuri Kristu, mu bamuhagarariye, mu baperesona no mu nzego za Kiliziya
-Azahora yiteguye kumva iyobera rya Kristu, mu byayitegurije mu Isezerano rya Kera. Byigaragaza mu bice bitandukanye by’ayo mateka y’ugucungurwa.
-Ubwo bumenyi bwuzuzwa n’ibisomwa mu Mateka ya Kiliziya. Muri yo harimo amateka y’abatagatifu tuzi neza, mu karere duherereyemo, twavuga nk’Abahowe Imana mu Buganda.
– Gusoma kenshi ibyo byanditswe
-Gusobanura ingengengabitekerezo yabyo.
Ibitagomba kuburamo muri uko kwinjira muri Bibiliya:
– Inkomoko y’ibintu: iremwa,ibishuko, ikibi mu isi
– Iby’ingenzi mu mateka y’ugucungurwa
– Abahanuzi: uruhanga rw’umugaragu wa Nyagasani
– Abahanga, abakene ba Israheli
– Yezu w’i Nazareti, ubutumwa bwe, urupfu n’izuka bya Yezu, Nyagasani, Huriro ry’amateka yo gucungurwa.
– Kiliziya: kugaruka ku buryo yubatse no mu byo yigisha bishingiye ku ntumwa.
– Amateka ya Kiliziya n’igikorwa cyayo cy’Iyogezabutumwa
– Amateka yo gucungurwa n’ibihe bya nyuma.
2.c) Incamake y’ukwemera (Ibimenyetso by’ukwemera)
Mu kwinjira mu bumenyi bw’Iyobera rya Kristu, umukateshisti agomba kugira muri we incamake y’ukwemera (reba CF 111-112), akiringira Ibyanditswe Bitagatifu n’uruhererekane rwa Kiliziya, yita ku bibazo by’umuntu n’iby’isi y’ubu.
Kugira ngo agere ku ncamake y’ukwemera, n’uko yihatira kumenya ku buryo bwimbitse, Indangakwemera, incamake y’Ivanjili muri Kiliziya
Ibyakwitabwaho:
-Kugaragaza Indangakwemera nk’incamake y’Ibyanditswe, harimo ibigize amateka y’ugucungurwa, kwereka umukateshisti, inzira zose ziva ku Byanditswe Bitagatifu, zigana ku bimenyetso by’ukwemera, zikava ku bimenyetso na none zishyikira na none Ibyanditswe ( reba CC 230).
– Kumenya guhuza ibigize ukwemera ku Baperisona Batatu, kumenya ibyabaye muri uko kwemera, urupfu n’izuka bya Kristu.
– Kwamamaza ukwemera nk’uko Kiliziya ibyumva, Batisimu, ikizwa ry’ibyaha no guharanira ubuzima bwa gikristu.
– Guca akarongo ku bigarukwaho mu byandikwa muri Tewolojiya no mu buryo bikorwamo muri Kateshezi
– Kumenya gutanga ishusho y’incamake y’ukwemera muri sosiyete y’abakene cyangwa y’abantu bumva ko bihagije, aho bamwe bakize cyane, abandi bakaba bakennye cyane, n’uruhare ukwemera kw’abakristu kubifitemo.
– Guhuza uko kwemera na sosiyete ifite ingengabitekerezo y’aho umuntu adahuza na busa n’Imana cyangwa n’ibivugwa mu Ivanjili ya Kristu, nyamara ibivamo bigatiza umurindi akarengane, inzara, ihohoterwa rishingiye ku mutungo. Yabihuza ate n’ibyiyumviro by’ukwishyira ukizana no gukiza bitandukanye n’iby’Ivanjili.
Dore ibitagomba kuburamo:
-Ubumenyi ku Mana
– Ibyo Yezu yamenyekanishije n’ukwemera bamugirira
– Uruhererekane rwa Kiliziya, Ibyanditswe Bitagatifu n’inyigisho za Kiliziya
– Imana Data, Se wa Nyagasani Yezu Kristu n’uw’abantu, Data ushobora byose, Umuremyi w’ijuru n’isi
– Iremwa rya muntu mu ishusho no mu misusire y’Imana
– Icyaha cy’inkomoko, amateka y’icyaha cy’abantu no gusezeranywa agakiza.
– Yezu Kristu, indunduro n’iyuzuzwa ry’ibyahanuwe mu kiragano cya kera
– Yezu Kristu, umwana w’Imana n’uwa Bikira Mariya
– Urupfu n’izuka bya Kristu, byo pfundo ry’agakiza kacu
– Yezu Kristu Nyagasani, wicaye iburyo bwa Data, ugomba kwima ingoma mu mateka, mu izuka ry’abapfuye no mu ihinduka ry’ibyaremwe.
– Roho Mutagatifu, ingabire y’Imana Data muri Yezu Kristu n’iyo mu bihe bya nyuma.
– Roho Mutagatifu na Kiliziya
– Kiliziya, Muryango w’Imana n’umubiri wa Kristu
– Kiliziya, imwe, ntagatifu, gatorika, ishingiye ku ntumwa
– Inzego za Kiliziya, ibabarirwa ry’ibyaha, izuka ry’abapfuye, ubuzima buzahoraho, n’iyobera ry’Ubutatu Butagatifu
c) Gushyira isomo mu buzima
2.d) Ubuzima bw’umukristu
Kugira ngo umukateshisti yinjire mu buzima bw’Ivanjili, agomba kumenya igisobanuro cy’urugendo rwo guhinduka k’umuntu mushya kandi w’intungane, ubaho uko Imana ibishaka muri Yezu Kristu.
Umurimo w’Umukateshisti nk’umurezi w’umutimanama n’imyitwarire ni ingenzi muri iki gihe. Bikwiye guhabwa umwanya uhagije muri formasiyo.
Ibyakwitabwaho:
– Umutimanama mu myifatire muri iki gihe cy’ingorane mu bumuntu, isano hagati y’itegeko n’ukwishyira ukizana, icyakwitwa icyaha mu buzima biratozwa.
– Kugaragaza akamaro ko guhitamo mu buzima hagati y’ikiri cyiza n’ikibi, hagati y’ubuzima n’urupfu, hagati y’inzira ebyiri zivugwa n’Ivanjili. Umuco ugezweho witiranya kugira ubwigenge no kwibohora aho kuba inshingano.
Umukateshisti amenya ko ubuzima bw’umukristu bushingiye ku guhitamo Yezu Kristu, kumukurikira no gukurikiza indangagaciro z’Ivanjili, ubwe yagaragaje. Uko guhura na Yezu bigomba kuba ubukungu bwihishe (reba CC 210)
– Gushyira ahagaragara itegeko ryahozeho, ryifitemo ireme muri kamere muntu, nk’uko yagizwe irya Yezu, akaryemera, akarinonosora muri we, igihe yigize umuntu. Ni iryo ashyira ahabona, rigasobanura uburyo umuntu w’iki gihe agomba kurigira irye. Akora uko ashoboye, za ndangagaciro z’Ivanjili zitumvikana ziba ukuri kugenderwaho muri ibi bihe. Umukateshisti ahabwa ubushobozi bwo gusesengura akamenya uko azinjiza mu bantu, zikamurikira umuco w’iki gihe.
– Kugaragaza ishingiro ry’amategeko biruta kwifuza kuyatsindira abandi
– Gutuma ubuzima bw’umukristu buba igikorwa cya Roho Mutagatifu, haba mu isano bifitanye n’Imana cyangwa n’abavandimwe muri kominote, ndetse n’abandi bikaba byijyana.
-Gutuma ubuzima bw’umuntu bugirá umwanya muri ibi bihe by’amashiraniro,by’ibishuko,imbere y’ibigusha, bisaba akenshi uguhinduka guhoraho. Muri izo ngorane inema y’Imana irafasha.
-Gutuma umukateshisti amenya ko ubuzima bw’umukristu bwishingikiriza ku kwemera ukwizera n’urukundo
d) Kwiyerekezaho
Yezu ni we inyigisho zose zihuriraho. Ni uko twese tumwibonamo, tugahamagarirwa kumenyereza umutimanamu wacu, icyerekezo nyacyo cy’Imana yaje kutumenyesha.
4. Gukomatanya
Yezu wigisha nk’umunyabubasha ni We uvuga ati “Nta muntu n’umwe ushobora kubona ingoma y’Imana, atavutse ubwa kabiri”. Nta jijinganya bityo agahamagarira buri wese kujya muri icyo cyerekezo no muri iyo gahunda, ngo amenyekanishe ibimwerekeyeho n’agakiza kagenewe buri wese.
5. Isengesho
Hubahwe Imana Data na Mwana na Roho Mutagatifu, nk’uko bisanzwe iteka bubahwe n’ubu n’iteka ryose. Amina
C. IGIKORWA
Mwakongera gutega amatwi inyigisho fatizo twatanze mukagereranya n’ibyo abakateshisti bavuga bahawe, igihe bategurwaga muri fomasiyo yabo.
Byateguwe na Jean Claude RUBERANDINDA, Umupadiri wa Diyosezi Kibungo mu Rwanda.
Muri Komisiyo ya Kateshezi


text:
Idini ya Elliminati, ni rimwe mu madini akomeje kwigarurira abantu batari bake hirya no hino ku isi cyane cyane mu biguhu byakataje mu iterambere dore ko rifite imitego bigoye kwirinda.
Ibyamamare biri kuri iy’Isi: abayobozi, abahanzi, abanyamadini n’abakungu bose bashiriye mu idini ya Ellimunati, ba rubanda rugufi nabo hari ukunu bagengera kumahame yayo akenshi batanabizi
Mu rwengo rwo kurinda abantu gukorera uwo batazi, ibi ni bimwe mu bimenyetso idini ya ellimunati ikoresha mu kwiyamamaza, nkuko tubikesha urubuga rwa Wikipedia
Ibi bimenyetso ahanini bikunze gukoreshwa n’ abahanzi bakomeye ndetse n’abategetsi batandukanye. Muri iki gihe urubyiruko naryo rwisanga rwakoze ibi bimenyetso kubera imbugankorambaga babibonaho benshi batabisobanukiwe neza.
Ikimenyesto cya mbere ni icya rock (Injyana y’umuziki)
Iki kimenyetso kikaba cyarakoreshwaga n’abahanzi b’injyana ya Rock mu byishimo.
Rock sign.( Photo internet)
2. Ikimenyetso cya 666
Icya kabiri, Ngo ni gukora uruziga ukoresheje intoki zawe maze ukayikorera ku jisho.
3. Piramide
Iki kimenyetso gikorwa uhuza ibiganza byawe byombi maze, ku buryo ibikumwe ubihuza kandi ugasa nukora piramide.
4. Amahembe y’igikoko
Icya kane ni ikimenyesto cy’amahembe y’igikoko. Ikimenyetso gisobanura amahembe y’Inyamaswa.
5. Guhisha amaso, ukoresheje ikiganza cyawe cy’ubumoso
6. Gusuhuzanya n’ibiganza ariko harimo ubuhanga ugomba kuba uziranye n’uwo musuhuzanya.
7. Ikimenyetso cy’abanazi.
8. Guhisha ibiganza.
Yanditswe na Ngabo Leonce/Muhabura.rw


text:
M Irene mu gahinda kenshi yagize icyo yisabira abantu bakomeje gushaka Views baharabika Niyo Bosco ngo anywa urumogi.
Irene Murindahabi yifashishije urubuga rwe rwa Instagram yasabye abantu kwitwararika bajlkajya bashaka views mu buryo bukwiriye.
Ibi yabikomojeho ubwo yashyiraga agace gato kikiganiro uwitwa Djihadi yagiriye kuri 3D Tv ya Fatakumavuta.
Mu butumwa burebure yatangiye agira ati:” Nakomeje kwihangana ariko ibi byo birakabije Njye muntuke munyite ibyo mushaka byose ariko ndabinginze mugerageze mwibuke ko Niyo Ari undi muntu, Munyite indyarya umugome nibindi mushaka byose ariko mwibeshyera Bosco nta Rumogi anywa”.
Yakomeje agira ati:” ntanurwo muziho kandi mbibutse ko ntimumuzi kundusha, mugire n’imbabazi nimba muri Incuti ze mwakabaye mubizi ko atameze neza muri iyi minsi, rero ibaze ariwowe Umeze nka we nkakubeshyera ibintu nkibi ku ka Rubanda”.
We yasabiraga agahenge niyo Bosco ariko we akavuga ko ibyo yakorerwa byose nta kibazo kuko arabimenyereye.
Yagize ati:”Njye nateze umugongo nimuhondagure uko mushaka pe Gusa ibi muri gukora mu buryo bwo gushaka Views nicyo muvugaho Ni ubugome, Hejuru ya byose Twese Tuzava kuri Iyi si tubyiganiraho Niyo humura ibi uri gucamo bizashira kandi Imana Niyo izi byose niba koko Hari ibyo ntaguhaye umbabarire kandi nzineza ko uzabona ibyikubye nubasha gukomera ugaca muri ibi nk’umugabo”.
Yasoje agira ati ukwiriye ibirenze ibi Ntusanzwe uri imashini y’umuziki gusa umbabarire ni njye wakuzanye muri Uyu mwanda Gerageza wumve indirimbo wanditse yitwa Nzakomora Ijambo kurindi ubundi Usenge byose bigira iherezo”.
Ibi byagaragarije abantu benshi ko nubwo aba bombi batagikorana ibijyanye n’umuziki gusa ni inshuti za hafi kandi inshuti magara.


text:
Umwana w’umunyeshuri yahisemo kwiyahura nyuma yo guhatirizwa kwiyogoshesha n’ababyeyi be.
Umukobwa w’imyaka 16 wo mu gihugu cya Kenya yafashe uno mwanzuro ugayitse wo kwiyahura nyuma yaho abwiwe kwiyogoshesha inshuro nyinshi n’abarimu be ariko akabyanga.
Yakokomeje guhatirizwa n’abarimu be gukuraho umusatsi nibwo abarimu bafashe umwanzuro wo kumutuma ababyeyi be.
Ubwo aba byeyi be bageraga ku kigo yigaho nabo banzuye ko agomba gukuraho uwo musatsi,ibintu bitamushimishije nagato bigatuma afata umwanzuro wo kwiyahura aho kwemera kwiyogoshesha.


text:
UMUSHAHARA , UMURUNGA WAKUDANANGIRA MU BUKENE.
Ikintu cyose wakigeraho. Igikomeye ni ukwiyemeza. Iyo warangije kwiyemeza ngo iki kintu nakigeraho, noneho haba hasigaye umukoro umwe gusa: umukoro wo kwibaza ngo “Ese, ni gute nabigeraho?”
“Abarimu, nabo batwigisha amasomo ubwabo badashobora gukora!” Robert Kiyosaki.
“Burya abarimu, nabo batwigisha amasomo ubwabo badashobora gukora! Nta gitangaza yuko umwarimu wigisha isomo ryo kwihangira umurimo –Entrepreneurship, aba ari umukene, utegereje umushahara w’ukwezi gusa. Umushahara watinda gatoya, agatangira kurira! Uwigisha ibyo kwamamaza no kumenyekanisha ibicuruzwa, ugasanga nta kintu na kimwe afite, cyangwa ashobora kwamamaza. Ni umushahara gusa!”
“Nabajije mwarimu umunsi umwe, nti ese kuki wigisha ibyongibyo? Arambwira ati: ‘mbikora neza, kugira ngo mpembwe. Ku muntu ushaka kugira amafaranga no kuba umushoramari, umwarimu mwiza ntabwo ari uhembwa. Umwarimu mwiza ni umushoramari wundi. Niwe wakwigisha neza. Niwe wakwigisha uko wakorera amafaranga n’uburyo wayacunga. Niwe wakwigisha neza uko umuntu agira imari. Impamvu nta yindi. Ni uko abarimu bacu batwigisha ibyo badakora!”
Wibwira abantu ibyo uzi byose. Bagumishe mu bukene1! Keep them poor! Ni ukonguko imiryango na za leta zibigenza: kenshi imiryango yacu igira uruhare kugira ngo tuzagume tube abakene. Kubera yuko batwigishije gushaka akazi no kugakora neza, ndetse no kukabungabunga. Ni kimwe na leta cyangwa se abashoramali bose baduha akazi. Kuguha akazi keza, bakaguha umushahara wakwita yuko utubutse ni uburyo bwiza bwo kukugumisha mu bukene kandi wazanasaziramo !
Impinduramatwara y’ingenzi ni uguhindura ubwonko, ukavana amaso aho wari warayatumbiriye ! “Keep them poor : bareke, babeho bakennye ! ubahe umushahara mutoya, nibashaka umunini, ubongerereho. Nibashaka imidali y’ishimwe, nayo uyibahe. Nibashaka ko ubagira abakozi beza, ubagire bo. Ubahe ubwishingizi bwo kwivuza, ubatahane mu modoka y’akazi, ubacungire umutekano mu bipangu byabo, unabishyurire umusanzu wo kubarinda n’uwo gukora isuku mu ngo zabo! Ariko, ntuzagire ikindi ubaha kitari umushahara wo kurya ku kwezi gusa”.
Mu bantu 1000 ba mbere bakize ku isi, nta muntu n’umwe uhembwa umushahara urimo. Nyamara abo bakire bose, bakoresha ibindi bihumbi by’abantu kandi nabo ntabwo bashaka yuko abo bakoresha bakira kugira ngo babarengeho. Baragumya bakagushyira ahantu hashyushye, heza, haryohereye; bituma nta kindi gitekerezo uretse gutunganya akazi neza k’umukoresha. Ukamara ukwezi utekereza shobuja, ubundi ugahembwa. Akenshi niho haturuka ubwoba bwo gutinya shobuja yuko uramutse umubuze ushobora no gupfa! Ba databuja, cyangwa abantu baduhemba tubafata nk’abantu bafatiye runini ubuzima bwacu bwose, ndetse yuko badahari, twebwe, imiryango yacu, abadukomokaho n’abo dufasha bose byagorana kongera kubitaho.
Burya igihe cyawe kinini, shobuja yarakiguze!
Rimwe na rimwe yego, niko bimeze. Ariko nanone wibuke yuko shobuja ibyo aguhemba atabiguhera ubusa kuko ntabwo uri imbabare! Wigenzuye neza, wasanga ikintu cy’agaciro wikorera ku giti cyawe ari ugukaraba umubiri wose mu gitondo ugiye kujya ku kazi, no gusokoza imisatsi byonyine! Ikindi wenda washobora kwikorera, ni ukwirebera mu ndorerwamo; ukareba niba isura yawe isa neza ku buryo shobuja ataza kugucishamo amaso cyangwa ku buryo uza kuryohera abakiliya be bakureba; hanyuma bakamuha amafaranga. Ibintu wikorera ni bike cyane, ntabwo bishobora kurenza iminota 15 mu gitondo mbere y’uko ujya ku kazi. Ibindi wikorera, ni ibintu bike cyane nanone, bingana no kwikorera isuku nimugoroba utashye uvuye ku kazi. Ikindi gihe cyose, ni icya shobuja! Nawe ubwongubwo, uri uwa shobuja hafi umunsi wose, akaguhemba umushahara.
Kenshi ducungana n’amasaha y’akazi kugira ngo umukoresha atakureba nabi wakererewe. Nibyo! Tugomba kubaha akazi k’abandi. Ariko ntabwo akazi katwubaha! Kubera yuko ibyo dutanga mu kazi bihabanye cyane n’ibyo tuvanamo. Ni ibintu uzasanga ibihumbi by’abantu bahuriyeho. Mbese ujya wibaza ngo “ubu buzima nzabumaramo imyaka ingahe? Bwo guhora ntinya databuja yuko yamvaniraho umushahara w’ukwezi?” Ni ubuzima se wumva uzaraga abana bawe, ukababwira uti bana banjye nakoze neza none nimugende databuja namwe ajye abahemba?
Ahangaha rero niho hari ibanga rya “Keep them poor”. Abakire bararizi cyane. Niyo mpamvu iyo shobuja avumbuye yuko ushaka kuva mu kazi kandi wari umukozi mwiza, ukagenda atabishaka, akongerera umushahara ako kanya! Bakanakugira ‘Best employee of the year. L’employé le plus performant de l’année. Umukozi mwiza w’umwaka”.
Iriya ni imirunga ikomeye cyane aba yongeye kukuzirikisha, kugira ngo umuhe imbaraga n’ubwenge byawe, nawe abibyaze amafaranga. Noneho ya mafaranga makeya asaguye mu ntoki, ayaguhembemo umushahara! Ntabwo uzigera na rimwe ugira ubushobozi bwo gukora (kurya) ku nyungu ya shobuja. Icyo ukoraho gusa ni umushahara.
Nigeze kukubwira ko abantu bize cyane ari bamwe mu bantu usanga bahora ari abakene –ari bo biganjemo abahorana ibibazo byo guhuza impera z’ukwezi; bakitabazwa cyane n’abakire –tuvuga ko batize cyane, ariko bo bagasigara ari abakene kandi barize! Impamvu ibitera nta yindi. Ni ubwoba. Ubwoba bwo guhomba umushahara. Ubwoba bwo gukeka yuko wanapfa igihe cyose waba utandukanye na shobuja. Ikindi gituma baba abakene, ni ukunanirwa kwiyemeza. Iyo uvuze ngo ikintu runaka sinshobora kukigeraho, biba birangiye! Ubwonko bwawe nta musemburo n’umwe bukora ubushyira ku gitutu kugira ngo urebe ukuntu wagera kuri cya kintu. N’iyo baguha ikintu gikomeye cyane nk’impano mu bintu utigeze utunga, mu kanya gatoya waba wagitakaje! Ntabwo cyigeze kiba mu bitekerezo byawe yuko watunga ikintu cy’igitangaza. Icyo wavuze yuko uzaba cyo, ugomba kuba cyo byanze bikunze: abantu bakennye, nibo basuzugura ingano y’amafaranga kuko bavuga ko hari umushahara batagomba kujya munsi! Nyamara, ntibazi yuko hari uwo batagomba kujya hejuru uko byagenda kose. Umuntu uzakena, usanga avuga ngo sinshobora gukora biriya, ngo nta mwanya wabyo nabona,…ariko mu by’ukuri atari ukutabibasha, ahubwo bimeze nko kubihunga.
Ikintu cyose wakigeraho. Igikomeye ni ukwiyemeza. Iyo warangije kwiyemeza ngo iki kintu nakigeraho, noneho haba hasigaye umukoro umwe gusa: umukoro wo kwibaza ngo “Ese, ni gute nabigeraho?”
Photo by Benjamin Dada on Unsplash


text:
Inyigisho y’icyumweru cya 29 C, ku wa 16 Ukwakira 2016
Amasomo: Iyim 17,8-13; Zab 121(120); 2Tim3, 14-17; 4,1-2; Lk18, 1-8.
Bakristu bavandimwe Yezu Kristu akuzwe iteka ryose.Kuri icyi Cyumweru cya 29 gisanzwe cy´umwaka C, Nyagasani aradukangurira gusenga iteka ryose tutarambirwa. Zaburi na yo iratubwira ko ubuvunyi bwacu buturuka ku Mana, Uhoraho, Rurema. Duhereye kuri aya magambo rero, dushobora kumva neza ubutumwa bwa Mutagatifu Paulo Intumwa aha inshuti ye Timote, natwe akaba ayitugezaho uyu munsi. Aramusaba kuguma kwibanda kubyo yigishijwe, ukuri, kandi adashidikanya. Intumwa Paulo iratwibutsa ko kumenya Ibyanditse Bitagatifu aribyo soko y´ubuhanga. Ubwo buhanga ni bwo buganisha muntu ku mukiro abikesheje kwemera Yezu Kristu. Ukwemera ni ingezi. Ukwemera kukaba gufite imizi mu isengesho.
Gusenga ni byo biduhuza n´Imana Data n´abavandimwe muri Yezu Kristu, bityo Roho Mutagatifu akatwikomereza. Umuntu usenga si kimwe n´udasenga. Gusenga ni byo bigaragaza aho duherereye mu kwemera kandi tukabitangira ubuhamya nyabwo muri Yezu Kristu witangiye isi yose. Bityo rero dukeneye isengesho no guhora dusenga kugirango dukomere mu kwemera n´imibanire yacu ya buri munsi aho turi hose.
Ijambo ry´Imana mu isengesho niyo ntwaro ikomeye idufasha gutsinda sekibi n´imigenzereze ye yose mibi. N´ubwo akenshi tugotwa na sekibi, ariko tuzi neza ko atagomba kuduherana kuko nta murage adufiteho. Tugomba gutsinda ikibi dukora icyiza, twamamaza Ijambo ry´Imana no kuryigisha abahisi n´abagenzi ubutarambirwa. Tugomba kwimakaza icyiza imbere, kwigisha no kuvuguruza ubuyobe, gukosora uwayobye no gutoza umuntu iby´ubutungane.
Imbuto z´isengesho ni zo zidutungira Roho. Isengesho nyaryo ntabwo ari ukwisabira gusa, ahubwo ni no gusabira abandi, isi yose. Aha ndibutsa ko mu isengesho tudasaba gusa, ahubwo tunashimira Uhoraho ibyiza byose aduha igihe cyose. Bityo isengesho rigatuma tuba abakristu buzuye ubumuntu. Iyo udasenga burya hari icyo uba ubuze mu buzima. Mu isengesho duhura n´Imana tukavugana, tukayereka uko turi kose nta buryarya. Burya iyo umuntu ari gusenga aba asa n´uvugana n´Imana amaso ku yandi.
Bakristu bavandimwe, isengesho n´ingenzi mu buzima bwacu bwa buri munsi. Yezu Kristu ubwe ni we wadutoje kujya dusenga mu kuri nta buryarya. Bityo usenga akaba avugana n´Imana nk´aho waba uri kuvugana n´inshuti yawe cyangwa nka papa/mama wawe uyibwira uwo uri we wese. Tugume dusabe Nyagasani kugirango ahari urwango ahashyire urukundo; ahari ubugome n´akababaro ahashyire imbabazi, bityo bigaragare ko Yezu Kristu ari We Rumuri rwacu maze tube abahamya nyabo mu kwizera Imana Data muri Yezu Kristu watwitangiye akazukira mu ikuzo.
Nyagasani agume adusindagize maze tujye duhora tumugana. Bikiramariya, Mubyeyi wasuye Kibeho ugume udusabire ku Mwana wawe kugira ngo dukomere ku isengesho yatwigishije. Amén.
Padiri Emmanuel MISAGO, Alcalá de Henares (Espagne).


text:
Kurikirana Amateraniro yo kuwa gatanu tariki 14 Gashyantare 2020 muri CEP
Amateraniro yatangiye woshipteam idufsha kuramya no guhimbaza Imana indirimbo zahembuye imitima y’abenshi Umuyobozi wagahunda yitwa RUKUNDO Achille.
Twatangiranye n’indirimbo ya 99 mugakiza ivuga “Nshatse kugukurikira buri munsi mwami Yesu” Isomo twakura muri iyi ndirimbo ni uko ntahandi twajya ndetse ntayindi nzira uretse gukurikira Umwami Yesu
Hakurikiyeho gahunda yo kumva ubutumwa binyuze mundirimbo z’amakorali habanje chorale VUMILIYA baturirimbiye indirimbo nziza cyane batwibutsa y’uko Isezerano ry’Imana risohora kuberako ari Imana itabeshya kuko iyo yasezeranije iranasohoza, n’Imana yibuka isezerano ryayo kandi niyo ryatinda rijya risohora.
Hakurikiyeho chorale ENIHAKOLE baturirimbiye indirimbo itwibutsa gushima imana aho bagize bati’ NDAGUSHIMYE MANA ‘ ikomeza ivuga ati” sinzapfusha ubusa ubuntu wangiriye ukankura mubyaha ukangirira ikizere nzajya njendera imbere yawe nicisha bugufi amateka n’amategeko yawe nzabikomeza”
Nyuma yokumva chorale zombi umuyobozi wa gahunda yahise asaba umuyobozi utwakira ndetse utugezaho n’amatangazo kuza maze akatwakira byakozwe nyuma yo kwakirana yatugejejeho amatangazo ikindi kandi mumatangazo batweretse commission ihagarariye umushinga wokugura ibyuma cyangwa ibikoresho byo gukora umurimo w’Imana, nyuma y’amatangazo hakurikiyeho kwakira chorale Alliance ndetse na Elayo batugezaho ubutumwa bwiza binyuze mundirimbo
Chorale ALLIANCE yaririmbye indirimbo iri mururimi rw’icyongereza bagira bati” come down holly spirit, counsellor comforter your presence delight us, don’t delay thirst souls need you” tugenekereje mururimi rwacu bagize bati” Manuka mwuka wera mujyanama mufasha kubana nawe biradushimisha ntutinde ubugingo bwacu burakunyotewe”
Hakurikiyeho chorale ELAYO batubwiriza binyuze mundirimbo batwibutsa gusaba imbabazi aho bagize bati’ YESU mwene Dawidi mbabarira namenyekonuyu munsi uranyura hano nifuza kugirirwa ubuntu mwami ndashaka kukubona” Ngirira ubuntu mwami YESU. Haleluya Imana ishimwe kuko izankiza kubwayesu wamfpiriye yihanganiye imibabaro yose kugirango mbone agakiza.
Nyuma yokumva ayo makorali hakurikiyeho umwanya wo gushima Imana tubifashijwemo na worship team tunatanga kimwe mw’icumi ndetse n’amaturo kubw’imirimo Imana yadukoreye
Hakurikiyeho kumva ijambo ry’Imana twagejejweho na Jean claude Dukuzumuremyi
Ijambo ry’Imana
Intego Kuzirikana guhamagarwa kwacu
Twatangiye dusoma ijambo ry’Imana dusanga mubitabo bikurikira;
1Samweri 8:4-9 & 19-20 Nuko abakuru ba Isirayeli bose baherako baraterana, basanga Samweli i Rama. 5 Baramubwira bati “Dore uri umusaza kandi abahungu bawe ntibagendana ingeso nk’izawe, none rero utwimikire umwami ajye aducira imanza nk’ayandi mahanga yose.” 6
Ariko iryo jambo ribabaza Samweli ubwo bavugaga bati “Uduhe umwami wo kujya aducira imanza.” Nuko Samweli abitura Uwiteka.7 Maze Uwiteka abwira Samweli ati “Emerera abo bantu ibyo bagusabye byose kuko atari wowe banze, ahubwo ni jye banze ngo ntaba umwami wabo. 8 Barakugenza nk’uko bajyaga bangenza muri byose, uhereye umunsi nabakuriye muri Egiputa ukageza ubu. Baranyimūye bakorera izindi mana. 9
Nuko none ubemerere, ariko ubahamirize cyane, ubasobanurire uburyo umwami uzabategeka uko azabagenza.” 19 Ariko abantu banga kumvira Samweli baravuga bati “Biramaze, turashaka umwami wo kudutegeka 20 kugira ngo natwe duse n’andi mahanga yose, umwami wacu ajye aducira imanza, ajye atujya imbere aturengere mu ntambara zacu.”
1Abakorinto 1:26 ‘Muzirikane guhamagarwa kwanyu bene Data, yuko ab’ubwenge bw’abantu bahamagawe atari benshi, n’abakomeye bahamagawe atari benshi, n’imfura zahamagawe atari nyinshi.”
Umwigisha yatangiye ashima Imana yamwemereye kugirango abashe kugera hano, Yakomeje atubwira uburyo aba isirayeli bageze igihe bakiremera ibishushanyo batangira kubiramya ariko Imana ntibyayinezeza kuko yari yarabakoreye umurimo ukomeye wokubakura mugihugu cya Egiputa aho bakoreshwaga imirimo y’uburetwa kugirango bave mugihugu cya Egiputa yakoresheje umukozi wayo Mose. Yamweretse igihugu kisezerano ariko iramubwira iti: nubwo kiriya gihugu ukibonye ariko ntabwo uzakigeramo” nuko Mose asimburwa na Yosuwa, Yosuwa niwe wakomeje kujyana nubwoko bw’Imana abambutsa yorodani bagera mugihugu Imana yari yarabasezeranije. Yosuwa yafashe umwanya bamaze kugera mugihugu kisezerano abaganiriza ibyo banyuzemo byose abibutsa amateka banyuzemo barabyibukiranya maze arababwira ati” Mushingiye kubyo mwabonye nibyo mwumvise mugire guhitamo” nuko aba Isiraheli bahitamo gukorera Imana aho gukorera ibigirwamana.
Mugihe cyo kuyoborwa kw’aba Isiraheli hagiyeho abacamanza nuko Imana itoranya Samweri imugira umucamanza ariko mugihe yaramaze gusaza yarafite abahungu bari abacamanza ariko ntibakora nkuko bikwiriye kuko bagiye mugusayisha ndetse no guora ibyangwa n’Uwiteka, nuko aba Isiraheli baraza basaba Samweri yuko bakuraho abacamanza bakimika umwami kugirango bahinduke nkayandi mahanga yose impamvu basabye umwami nuko bari bamaze kujyanywa n’ibyisi baryoherwa nabyo maze bibagirwa isezerano ry’Imana yuko yavuze ngo nzatura muri bo nzaba hagati yabo ariko barangije birengagiza gukomra kw’Imana baravuga bati”utwimikire Umwami” kuko bari baramaze kujya kure y’ubushake bw’Imana kukon bumvaga ko bakoreshwa ibyo bo batishakiye noneho kuo babaga bagengwa n’amategeko y’Imana ibyo bakumva bimeze nk’uburetwa.
Nuko baragenda bitwaza imyitwarire mibi y’abahungu ba Samweri nuko basaba yuko babimikira Umwami, Imana yumvise ibyo irababara kuko icyo barai bagamije atari ugukuraho Samweri ahubwo Imana yari yabomye yuko atariyo bashaka ahubwo bashaka kubaho nk’ayandi mahanga yose nuko Imana ibimikira Sawuli umwami bashakaga, baba bakoze ikosa rikomeye ryo gutatira igihango bagiranye n’Imana
Abantu muri ikigihe bari bagiwe bagenda uko bishakiye ariko nyamara siko Imana ibishaka, abantu baruhijwe muburyo butandukanye babuze umwanzuro wo guhitamo barakora ibintu batabyumva kuko barakeza abami babibiri ariko hari ikintu kimwe twemereye Uwiteka Imana yatuyobora kuko yaduhaye umwuka wera utuyobora, ntabwo dukwiriye kugenda mkuko twishakiye ahubwo tugomba kugenda nkuko umwuka wera ashaka.
Buri muntu wese afite ubuhamya bw’ahantu Imana yamukuye, ariko abantu bageze aha batangiye kuba ibyigenge birengagije imihigo myinshi bagiye bahiga yuko haricyo bazakora uko bazitwara ariko inyiturano ibaye kwimura Imana maze bakimika ibindi ngo barajyana na vision abantu bari bategereje igihe kirekire ariko umuhamagaro dufite si uwo kugenda nkuko twishakiye ahubwo nukugenda nkuko Imana ishaka
Buri muntu n’umutima we nibo bazi uko bahagaze imbere y’Imana ariko harikimwe dusabwa” KUZIRIKANA GUHAMAGARWA KWACU”. Amena
914 total views, 2 views today


text:
Ubuzima buhindutse bukiza nyirabwo, bugakiza n’abandi
.
Iteraniro ryera ryo ku wa 18 Nyakanga 2021 muri CEP UR Huye campus umwigisha w’ijambo ry’Imana kuri uwo munsi IRADUKUNDA Carmene yagarutse ku buzima buhindutse bukiza nyirabwo , bugakiza n’abandi ugendeye ku buzima bwa Rahabu byumwihariko ubuzima bwe bumaze guhinduka akava mu buraya.
IRADUKUNDA Carmene umuvugabutumwa wo kuri uwo munsi ( Ifoto: IDC )
VERSE BIBLIQUE (Imirongo ya bibiliya ubu buzima bwa Rahabu bwahindutse bugakiza nyirabwo n’ubw’ abandi): Yosuwa 2:1-3, Yosuwa 2: 14, Yosuwa 6:25.
Rahabu yari yarasabye kuzarokorwa we n’abo mu nzu ye bose, agira ati: “muzandokorane na bene mama ndetse n’abandi bose muzansangana bose.”
Bino isezerano rishya ribisobanura neza Yesu ari kumwe n’abigishwa abantu baramubwiye bati “dore nyoko na benenyoko, bari hanze bari kugushaka.” Arabasubiza ati: “dore data na bene mama, ni bano bumva ijambo ry’Imana bakarikomeraho.” (Luka:8:16-18).
Rahabu yahamagaye abantu batandukanye baza kubana na we muri iyo nzu, abumviye bose baraje kandi uko babanaga byagaragaza uko abakristo babana muri ibi bihe, kandi bose barahuguranaga kandi neza.
Bajyaga bahana ubuhamya, barahuguranaga, n’ibindi biranga abana b’Imana. Kandi uko Rahabu yamuritse itorero ry’Imana niko natwe tuzamurikirwa data mugihe gikwiriye kandi kristo ni we uzatumurikira Imana data agira ati:”ngaba abo nameneye amaraso.”
Ibyo twarebaga hejuru ni akamaro byagiriye abandi kuba Rahabu yarahindutse, noneho tugiye kureba icyo byamumariye we nka we bwite kugira ubuzima buhindutse.
Rahabu byamuhesheje kuba mugisekuruza cya Yesu, muyandi magambo byamuhesheje imigisha yo mugakiza atari kuzagira iyo adakizwa, (Matayo 1:5-6).
Rahabu ari mu badamu batangwaho urugero rwiza rwo kwizera. (Abaheburayo 11:31)
Rahabu yabaye ikitegererezo cy’imirimo myiza kubwo kugira ubuzima buhindutse. (Abaheburayo 2:25).
Umwigisha w’ijambo ry’Imana kuri uyu munsi yasoje avuga ko dukwiye gusenga ubudatuza dusengeye mu mwuka tugamije natwe duharanira kuzagira ubuzima buhindutse bukiza nyirabwo bugacyiza n’abandi.
Byateguwe na IRADUKUNDA Carmene afatanyije na RUKUNDO Eroge umwanditsi wa www.cepurhuye.org
754 total views, 2 views today
1 COMMENTS
-
Nukuri twafashijwe
Imana ibahe umugisha mwinshi


text:
Episode 2: Gisa Dovine….Brown abashije kumubona Online
Njyewe-“Eeeeh! Ibyo ndabyumva ariko se niyo nazibona urumva ubwo napfa kuguha numero za telephone z’umuntu gutyo gusa nta burenganzira ampaye?”
Brown-“ mbabarira utampakanira rwose! Erega buriya nta byiza bitagira ibitambo, kandi numero nzishakira amahoro ntabwo nzishakira amahano, uzi ngize Imana nkamubona Online, Mana weeee!”
Njyewe-“Hhhhhh! noneho ninjye ngiye kuba igitambo? Muvandi igendere ndumva ushaka kunta mu bibazo, ubwo uzamureba uzimwiyakire.”
Brown-“Wambabariye koko? Ndacitswe basi mvuga amangambure gusa byirengagize unyihere numero ibindi nako wowe zimpe wokabyara hungu na kobwa ukongeraho n’impanga!”
Narebye ukuntu uwo Brown yashyushye, yavugishijwe ibintu byabaye ibindi numva mugiriye imbuhwe ntangira gushaka uburyo namutabara ariko nanone natecyereza ko umwana w’umukobwa ashobora kuzamenya ko ari njyewe watanze numero ye ibintu bikaba ibindi atazongera kunteza imbere.
Ubwo ntangira kumuhakanira ariko Brown akomeza gutakamba mu by’ukuri nabonye ababaye niyemeza kuba croix rouge muri ako kanya ngatabara imbabare y’umutima umenetse,
Njyewe-“Bro, reka ngushakire numero ye, gusa umbere umusore ukwiye nkuko mbikubonaho, maze ntuzatume mbura uriya mu kiriya kuko amenye ko ari njye naziguhaye ntabyishimire ntiyazagaruka, kandi naba mpombye pe! Impamvu ngiye kubikora nuko mbona ubabaye!”
Brown-“Eeh! Eeh! Eeh! Urakoze weee! Ewana umunsi namubonye nzaguha n’ibya mirenge niba umuzi, ni ukuri kwose njyewe Brown mwene nde, uriya mukobwa namukunze kandi nshaka kumusasira inyegamo nkamutaka amasimbi nkamuzengurutsaho inyenyeri z’icyezi kizira icyasha maze akaba icyogere mu bakobwa b’i Rwanda”
Umusore yaramutatse yivayo ari nako nanjye nseka nkajya hasi, ntangira kumushakira numero muri message nari nohereje uwo munsi, manuka buhoro ndeba nawe ampagaze hejuru, ndinda ngera hasi ndongera ndazamuka, manuka noneho nitonze mfungura buri message ariko ngera hasi ntabonye iyo noherejeho ama unites ya magana atanu inshuro ebyiri, ubwo mpita mubwira.
Njyewe-“Aho umufundi yubatse inkangu ziratwara, urihangana numero ndayibuze”
Brown-“Eeeeh! Oya oya! Utambwira ko uyibuze!”
Njyewe-“Ngaho nawe irebere niba ugira ngo ndakubeshya”
Nahise mpa telephone umusore wari wabuze uburyo ahumekamo, maze atangira kwirebera muri messages nuko birangira asa nutaye ubwenge.
Ibyo byose nabonaga ari nka film ndi kwirebera, siniyumvishaga ko umuntu yabona umukobwa inshuro imwe yonyine maze akabura amahoro, Brown yampereje telephone maze avuga ababaye,
Brown-“Akira telephone yawe basi umfashe nagaruka uzandike ahantu, ni ukuri ndakwinginze nuzimpa nzakwitura!”
Njyewe-“Nta kibazo muvandi! Urababaye ndabibona kandi ihangane nzagufasha!”
Brown yahise akora mu mufuka akuramo inote y’ibihumbi bibiri arampereza,
Brown-“Akira!”
Njyewe-“Nguhe aga karita se cyangwa me2u?”
Brown-“Oya jya kwinywera amata, nakuvugishije cyane kandi nzi ko wiriwe hano ku mutaka, ushobora kuba utigeze ukora ku munwa kandi njye nariye ntabwo twanyagirwana ngo ntohe mbere kandi ndi umusore utegereje umwari uzaturuka kuri wowe”
Njyewe-“Eeeeeh! Nubwo ntari se ariko isuka ndayakiriye, urakoze cyane ndetse uri umuntu mwiza, Imana iguhe umugisha!”
Brown-“Nawe urakoze cyane muvandi”
Brown yahise akata aragenda mukurikiza amaso kugeza ageze muri cya gipangu, maze arasona barakingura arinjira.
Bavuga ibipangu! Uuuuuh! Aho Brown yatahaga ni hahandi bamwe batinya ku buryo ujya nko kurebayo umuntu wagera ukamuhamagara yahagusanga ugatangira kuvuga ngo “Nagiraga ngo ngusuhuze, nihutaga ntabwo nkomeza mu rugo”
Brown amaze kwinjira, nitegereje ka ka note yari amaze kumpa maze ntangira kwibaza
Njyewe-“Ese koko bibaho? Umuntu ashobora kubona umukobwa inshuro imwe gusa akamera nk’ubonekewe? Ariko byo uriya mukobwa ni mwiza tu! Ariko se nanone ubundi ubu ko ntajyaga ndeba ubwiza bw’abakobwa, ubu si ndi cya Sematama? Ariko nanjye ndirenganya, ubu ko ntajya nireba no mu kirori najya kureba abandi bana gute? Uuuh! Ahubwo se kuki Brown atamukurikiye ngo arikocore? Eeeh! Ariko se buriya biriya yavugaga ngo online byo si inzira ra? Ntabivuga! Ubanza narasigaye tu! Nanjye nkabona ndeba mu maso y’umwari nkubika umutwe! Ese buriya bino bisoni biva he?”
Nkiri muri ibyo numvise umuntu ambwira ngo ndayataye, nshiguka vuba ndebye ka ka note nari mfite mu ntoki ndakabura, ndebye imbere mbona kari kugurukanwa n’umuyaga ndakirukankana ndagafata mpita ngaruka ndicara ndatuza.
Amasaha yakomeje kwicuma mbona burije, dore ko nari nakoreye n’amafaranga arenze ayo nakoreraga hahandi, niko kuzinga umutaka nshyira ku rutugu ndazamuka ngeze ku muhanda mpitamo kujya kureba Gasongo, maze nsubira hahandi ku muhanda nakoreraga nkihagera koko mbona nguwo Gasongo!
Gasongo-“Hhhhhh! bakaba baragufunguye rero! Nizere ko uzajya wubaha abakuruta sha! Wumvishe ukuntu ishene iryana se?”
Njyewe-“Hhhhh! ninde wakubwiye ko bamfunze se?”
Gasongo-“Sinabonye abandi banze kuva hano babapakira ra? Naje kurunguruka ngo ndebe ko urimo ngo ngukurikire ariko ndakubura mpita menya ko wowe bagutwaye kare mu gitondo kubera kwa kuzinduka kwawe”
Njyewe-“Hhhh! Ariko Gaso, ntabwo uzi ko kuva cyera nubaha? Ntabwo nategereza ko banyuriza! Ahubwo dutahe tujye guteka ndumva nshonje!”
Twahise dutambika tugenda twiganirira, tuzamuka gato tugera ku ka butiki kari munsi yo murugo ndeba utuntu ngura, Gasongo atangira kwikanga, araza aranyongorera.
Gasongo-“Nonese wongeye kwikopesha nanone? Urabona tuzayishyura ryari?”
Nahise nseka nishyura ka ka note ka bibiri, bakuramo nirindi deni twari dufite, turizamukira tugeze mu rugo Gasongo acana Imbabura dutangira guteka,
Gasongo-“Bro, none se ko nshimye uhashye tukaba dutetse, nkaba nabonye wanishyuye, kandi nzi ko utakoze? Amafaranga wayakuye hehe?”
Njyewe-“Hhhhh! Bro, nyine burya nageze hariya ku muhanda nsanga itegeko ryo kuva hariya ryatangiye gukurikizwa, maze nshyira umutaka wanjye ku rutugu ntambika ngana hariya muri quartier zo mu kizungu, ewana nakoze biratinda gusa igitumye nishyuye nkanahaha ni umusore witwa Brown, uwo musore rero yansanze aho nimukiye uyu munsi maze………….”
Gasongo namubwiye byose, aratangara arahaguruka atangira kubyinira ku rukoma, maze arambwira,
Gasongo-“Eeeh! Bro, twongeye twariye! Ubu nanjye ngiye kureka ubukarani ubundi ninjirire ak’ubukomisiyoneri bw’abakobwa beza.”
Twese-“Hhhhhh!”
Twakomeje kwigumira muri izo blagues zaduhaga courage ubuzima bugakomeza, bukeye mu gitondo nk’ibisanzwe saa kumi n’imwe nabaga nariraye ku kababa, nterura umutaka nerekeza ku muhanda ngera hahandi nari nimukiye, ntangira gucuruza, byageze nko mu ma saa yine Brown ahavuye nk’inshuro eshanu ambaza ko nabonye numero za wa mukobwa.
Bigeze nka saa sita numvise nshonje, mfata udufaranga manuka gato kuri cantine nywa agakombe k’amata ndangije ndasohoka ngeze mu muryango nterera amaso ku mutaka, mba mbonye abantu babiri bahahagaze nzamuka niruka ngo bativumbura bakigendera, muri uko gutera ibitambwe birebire mba mputaje ntabishaka umubyeyi wari ufite agataro ari kuzunguza imbuto, agataro karagwa maze imbuto ziranyanyagira.
Ibintu byabaye ibindi, umubyeyi arantuka yivayo, abantu batangira guhurura badukoraho uruziga.
Nacishije amaso muri abo bantu badushungereye, mba mbonyemo Brown, duhuje amaso aba ahigitse abandi aza imbere,
Brown-“Mama, bigenze bite?”
We-“Si iki gihungu kigenda kitabona wagira ngo nta feri kigira, arazishyura ye!”
Brown-“Nonese agize ate?”
We-“Ameneye imbuto! ubwo se wowe ntubibona? Arazishyura da! Ubwo se abana banjye bararya iki? Igihumbi na magana atanu nayashyire hano ubu naje gushaka icyo abana banjye bararira!”
Natangiye kwisakasaka ariko Brown anyitambika imbere,
Brown-“Eeeh! Niba ari ayo gusa akira Mama! Uyu musore ni uwanjye mubabarire!”
Brown yamuhaye ayo mafaranga yifuzaga, inama iraremura nzamukana na Brown tujya ku mutaka, ntangira kumushimira cyane, tukiri muri ibyo hari umwana muto waje afite agapapuro kanditseho numero aba arambwiye.
Umwana-“Umva, barambwiye ngo bitsa kuri mobile money aya mafaranga kandi ngo urebe neza utaza kongera kwibeshya nka kwa kundi wabigenje ubushize kuri me2u”
Uwo mwana akimara kuvuga gutyo, nahise menya ko ari uwo kwa wa mukobwa Brown yifuza, maze numero nzandika nitonze ndangije mbaza uwo mwana,
Njyewe-“None se nyiri iyi numero yitwa nde?”
Umwana-“Yitwa Gisa Dovine”
Njyewe-“Eeeh! Koko ndabona ariwe, byakunze rero urakoze!”
Umwana yahise agenda yiruka, mpindukiye mbona Brown yarangariye muri telephone ye nziza yari afite ndetse areba adahumbya, maze nanjye muhereza agapapuro kariho numero ya wa mukobwa nari maze kumenya ko yitwa Dovine, gusa mu kumureba nabonaga yari yibagiwe ariko nkabona Brown atambona ahubwo areba muri telephone ye adahumbya, hashize akanya gato aba arashigutse,
Brown-“Woooow! Gisa Dovine tayali Online!”
Brown akivuga gutyo yahise yiruka kibuno mpa amaguru akingura igipangu cy’iwabo,
Njyewe-“Umva umva! Numero se? ………….
Episode 3 ni ejo mu gitondo….Ntuzacikwe


text:
Muri ibi bihe,bisa n’aho ukwemera gushingiye ku Ijambo ry’Imana kwabaye intwaro y’abakene,abanyantege nke n’abarwayi,rimwe na rimwe ndetse igahekwa n’abatekamutwe n’ibyihebe.
Kubera izo mpamvu zose,bamwe ntibatinya no kukubaza ngo « Urumva ukwemera kwamarira iki? Kugira ngo umuntu abeho koko, akeneye Ijambo ry’Imana? »
Umwe mu bibazaga gutyo, nabonye nta kundi namugira(faute de le raisonner) musaba ko twasomera hamwe agace gatoya k’Ibyanditswe.Iryo Jambo ry’Imana ritamukuye ku izima,ni isomo rya kabiri ryo kuri iki cyumweru(2Tim.3,14-4,2).Turyumve:
« Wowe,gumya kwibanda ku byo wigishijwe kandi wakiriye udashidikanya.Uzi neza uwo ubikomoraho;kandi kuva mu buto bwawe wamenye Ibyanditswe Bitagatifu;ni byo bishobora kukubera isoko y’ubuhanga bukuganisha ku mukiro ubikesheje kwemera Kristu Yezu.
Icyitwa Igitabo gitagatifu cyose cyahumekewemo n’Imana kandi gifite akamaro mu byerekeye kwigisha,no kuvuguruza ubuyobe,gukosora no gutoza umuntu iby’ubutungane;bityo umuntu w’Imana wese akabasha kuba igihame kandi akabona intwaro zimufasha gukora icyiza. »
Uwo iri Jambo ritabuza kuba muzima,mwifurije kurigira intwaro ye muri iki cyumweru.
By P.B


text:
Live: Kurikirana igitaramo cya Hillsong London na benjamin dube
Ni ukubera iki tugomba kwiga Bibiliya?
Tugomba gusoma tukaniga Bibiliya kuko ari ijambo Imana yatwandikiye. Bibiliya ni nkaho yahumetswe n’Imana (2 Timoteyo 3 :16). Mu yandi magambo, ni Imana ubwayo iba iri kutuvugisha. Hari byinshi byayobeye abahanga n’abashakashatsi kandi ibisubizo byabyo biri muri Bibiliya. Impamvu yo kubaho ni iyihe? Navuye he? Ubuzima burakomeza nyuma y’urupfu? Ni iyihe nzira igana mu ijuru? Kuki isi yuzuyemo ubugome? Kuki bingora gukora icyiza? Uretse gusubiza ibyo bibazo by’ingutu, Bibiliya iduha n’inama zifatika mu bindi bintu byinshi: namenya nte uwo ndambagiza? Ni gute nashinga urugo rwiza? Ni gute naba inshuti nziza? Naba umubyeyi mwiza nte se? Ese ihirwe ni iki, narigeraho nte? Nahinduka nte? Ni iki cya ngombwa mu buzima? Ni gute nabaho ntaremerewe n’ibyo nakoze? Nakwitwara nte mu kurenganywa cyangwa amagorwa y’ubu buzima?
Tugomba gusoma kandi tukiga Bibiliya kuko ari iyo kwizerwa kandi itibeshya. Bibiliya ntiyagereranywa n’ibindi bitabo ‘byera’ kuko yo itagarukira mu gutanga impanuro n’inama z’ubuzima isaba ‘kuyizera’. Ahubwo dushobora kuyigerageza dusuzuma amagana menshi y’ubuhanuzi itanga, amateka ivuga ndetse n’ubumenyi bw’ubuhanga igaragaza. Abemeza ko Bibiliya irimo amakosa cyangwa yivuguruza baba bafite amatwi yinangira ukuri. Yesu rimwe yigeze kubaza icyoroshye hagati yo kuvuga ngo ‘ibyaha byawe birababariwe’ no kuvuga ngo ‘haguruka, wikorere uburiri bwawe ugende’. Yahise yerekana ko afite ubushobozi bwo kubabarira ibyaha (tutabonesha amaso yacu) ubwo yakizaga ikirema (ibyo abari aho bashoboraga kwibonera n’amaso yabo). Uko ni nako dusezeranywa ko Ijambo ry’Imana ari ukuri iyo rivuga kuby’Umwuka (tutasuzumisha ibyiyumviro by’umubiri) ariko byakwemezwa n’ibiboneka, nko kutibeshya ku byabaye mu mateka, ku bumenyi n’ubuhanga (science) ndetse no guhanura ibizasohora.
Tugomba gusoma kandi tukiga Bibiliya kuko Imana idahinduka, na kamere ya muntu ikaba idahinduka; Bibiliya iracyafite agaciro nk’ako yari ifite icyandikwa. Nubwo iterambere rikataje, kamere y’abantu n’ibyo bararikira ntabwo bihinduka. Iyo dusomye amateka tubwirwa na Bibiliya, haba ku birebana n’ubusabane bwite bw’abantu cyangwa imibanire y’amoko atandukanye, tubona ko ‘nta cyadutse munsi y’ijuru’ (Umubwiriza 1:9). Uko abantu muri rusange bakomeza gushakishiriza urukundo no kunyurwa ahatariho, Imana ‘ Umuremyi mwiza wuzuye ibambe ‘ itubwira aho twabona ibyishimo nyakuri. Ijambo yahishuye, Bibiliya, ni ingenzi cyane ku buryo Yesu yagize ati ‘Umuntu ntatungwa n’umutsima gusa, ahubwo atungwa n’amagambo yose ava mu kanwa k’Imana’ (Matayo 4:4). Mu yandi magambo, niba dushaka kubaho ubuzima bwuzuye, nk’uko Imana yabishakaga, tugomba kumvira kandi tugakurikiza ijambo Imana yandikishije.
Tugomba kandi gusoma no kwiga Bibiliya kuko hadutse ubuyobe bwinshi. Bibiliya itubwira uburyo twasuzuma tugatandukanya icyatsi n’ururo. Itubwira uko Imana imeze, uko iteye. Gufata Imana uko itari ni kimwe no kuramya imana zitarizo cyangwa ibigirwamana, kubera ko tuba turamya indi shusho itari iyayo. Bibiliya iturangira inzira igana mu ijuru; ntituhagera kubera kubatizwa cyangwa kuba indakemwa (Yohana 14:6, Abefeso 2:1-10, Yesaya 53:6, Abaroma 3:10-18, 5:8, 6:23, 10-9-13). Imana itwerekera muri Bibiliya uburyo idukundamo (Abaroma 5:6-8, Yohana 3:16). Kandi rero iyo tumenye uburyo idukunda ni nabwo turushaho kuyikunda natwe (1 Yohana 4:19).
Bibiliya itwereka uburyo twakorera Imana (2 Timoteyo 3:17; Abefeso 6:17; Abaheburayo 4:12). Idufasha kumenya uburyo twakira ibyaha byacu ndetse n’urubanza rw’urupfu ruturiho (2 Timoteyo 3:15). Gutekereza ku ijambo ry’Imana no kumvira inyigisho zayo bituzanira ihirwe mu buzima bwacu (Yosuwa 1:8, Yakobo 1:25). Ijambo ry’Imana ritwereka icyaha mu buzima bwacu kandi bukadufasha kucyigobotora (Zaburi 32:8, 119:99, Imigani 1:6). Bibiliya iturinda gutakaza imyaka yacu yo kubaho mu bitagira umumaro kandi bitazahoraho (Matayo 7:24-27).
Gusoma no kwiga Bibiliya bidufasha kuvumbura umutego utagaragara uri ku mu bigeragezo by’icyaha, twigira ku makosa abandi bakoze aho kugira ngo natwe tugwe muri iyo mitego. Ubunararibonye ni bwiza, ariko ntacyo bumara mu guhunga icyaha. Ni byiza rero kwigira ku batubanjirije dusoma muri Bibiliya. Hari benshi twasanga muri Bibiliya, bamwe batubera ingero nziza abandi bakaba ikitegererezo cy’ikibi mu buzima bwacu. Urugero twatanga ni nka Dawidi aho ubwo yicaga Goliyati twabikuramo isomo ry’uko Imana iruta ibyadutera ubwoba byose tugomba guhangara (1 Samweli 17); nyuma yaho yakora icyaha cy’ubusambanyi na Berisheba bikaba nabyo byatwigisha uburyo icyaha cy’akanya gatoya kigira ingaruka zirambye kandi ziremereye (2 Samweli 11).
Bibiliya si igitabo gisomwa gusa nk’ibindi. Ni igitabo cyo kumenyeramo uburyo tugomba kubaho. Naho ubundi byaba ari nko kumira ibiryo utabikanjakanje, byagera mu nda ugahita ubigarura ako kanya ‘ ntacyo byakumarira, kuko intungamubiri zibirimo zitakwinjiramo. Bibiliya ni ijambo ry’Imana. Niyo ari ingenzi kuyibuka no kuyubaha, kuko kuyisuzugura ni nko gusuzugura iby’ibanze mu buzima. Ntabwo twabasha gushimangira ku buryo bwimazeyo uburyo Bibiliya ari ingenzi mu buzima bwacu. Kwiga Bibiliya ni nko gucukura zahabu. Zahabu iragora kuyibona, ntiyabona abajenjetse. Ubutunzi buri muri Bibiliya buheshwa umuhate n’umwanya wacu wose.


text:
Ushyigikira uburezi bw’umwana w’umukobwa aba ashyigikiye Umunyarwanda uhamye - Madamu Jeannette Kagame
Madamu Jeannette Kagame, aributsa umuryango nyarwanda, ko gushyigikira uburezi n’uburere bw’umwana w’umukobwa, ari imwe mu ntambwe ifatika mu gutuma abasha gutera intambwe ijya imbere, bikanamwubakira ubushobozi bwo kwigobotora icyo ari cyo cyose cyamukoma imbere.
Ubu butumwa yabugarutseho kuri uyu wa Kabiri tariki 11 Ukwakira 2022, mu birori byo kwizihiza Umunsi Mpuzamahanga w’Umwana w’Umukobwa, ku rwego rw’Igihugu byabereye mu Karere ka Musanze.
Madamu Jeannette Kagame, yagarutse ku ntambwe imaze guterwa mu guteza imbere uburezi bw’umwana w’umukobwa, binyuze mu kugana amashuri y’ubumenyi, ikoranabuhanga n’amashuri y’ubumenyingiro. Ibi bikiyongeraho serivisi zorohereza abana b’abakobwa, kugira amakuru arebana n’ubuzima bw’imyororokere, yaba ku bigo by’amashuri n’ibigo nderabuzima.
Icyakora agaragaza ko n’ubwo hatewe intambwe ishimishije, hakiri urugendo rukomeye, yagize ati “Abahungu n’abakobwa baragana ishuri koko, ariko iyo usesenguye neza, ubona umubare w’abakobwa ku kigero cy’abatsindira ku manota ari hejuru ukiri hasi. Yego imyaka abana bose baba bagezemo, ituma bagira impinduka nyinshi mu mikurire n’imitekerereze, baba bahura n’ibishobora kubarangaza; ariko twibuke ko iyo bigeze ku bana b’abakobwa, bo ibagiraho ingaruka z’umwihariko”.
Akomeza agira ati “Haracyagaragara ibibazo bijyanye n’ikoreshwa ry’inzoga n’ibiyobyabwenge kuri bamwe mu bana barimo n’abakobwa. Hari abahohoterwa bikabaviramo kubyara bakiri bato nyamara na bo bagikeneye kurerwa. Mu myaka itanu ishize abahohotewe bavuye kuri 7% ubu bageze kuri 5%. Dukwiye gucukumburira hamwe, impamvu iki kibazo kidakemuka ngo kirangire burundu. Imwe mu ntwaro yo kugera kuri iyo ntego, harimo no kwita ku burezi n’uburere bw’abana bacu, duhereye mu buto bwabo, kuko ari bwo bazakura bakavamo Abanyarwanda bahamye”.
Yanibukije ababyeyi cyane cyane b’abagabo, gushyira imbaraga mu kuba hafi y’abana b’abakobwa, cyane cyane mu gihe cyabo cy’ubwangavu, bakajya babaganiriza kenshi, kubatega amatwi no kubagaragariza ingero zifatika z’amayeri akoreshwa n’abashobora kubashuka, kuko bizagira uruhare rufatika mu kubafasha kugira amahitamo y’ibyiza.
Madame Jeannette Kagame, yashimangiye ko kwizihiza umunsi mpuzamahanga w’umwana w’umukobwa, atari ukwirengagiza umwana w’umuhungu.
Agira ati “Uyu ahubwo ni umwanya wo gusuzumira hamwe intambwe twateye no kugaruka ku mbogamizi zibangamira umwana w’umukobwa, kugira ngo abashe urugendo rumwe na musaza we, ntasigare inyuma. Turashyigikira ibyifuzo by’abana benshi b’abakobwa, twagiye tuganira na bo ku mihigo bifitemo, no kubaherekeza mu rugendo rubaganisha mu kuba Abanyarwandakazi bahamye kandi bashoboye”.
Mu birori byo kwizihiza uyu munsi, Madame Jeannette Kagame, yahembye “Inkubito z’Icyeza” 198, zaturutse mu gihugu hose. Aba bakaba ari abana b’abakobwa batsinze neza mu cyiciro gisoza amashuri abanza, icyiciro cya mbere cy’amashuri yisumbuye n’icyiciro gisoza amashuri yisumbuye.
Abana b’abakobwa bitabiriye ibi birori bishimiye uyu munsi, bemeza ko impanuro bahawe na Madame Jeannette Kagame, zabongereye imbaraga no kubibutsa yuko bagifite umukoro wo kudasubira inyuma.
Amen Gisele Mwizera, wiga muri Rwanda Coding Academy, Ishuri riherereye mu Karere ka Nyabihu ati “Ndashima Leta y’u Rwanda cyane ukuntu ikomeje kudutekerezaho, idushyigikira ikatwereka ko dufite ijambo kandi ko dushoboye. Ubu natwe turaharanira ko icyizere n’ubushobozi yatubonyemo tutabitenguha. Tugomba kurushaho kwitwara neza no kujya dukebura abo tubona batandukira, kugira ngo Igihugu cyacu tuzacyiture ibyiza, tubinyujije mu kugira umurava mu mitsindire n’imyitwarire myiza aho turi hose”.
Mu nsanganyamatsiko y’uyu munsi igira iti “Ubuzima bwanjye, Agaciro kanjye”; abafashe ijambo bayifashishije berekana inzitizi zigihari n’icyakorwa mu guhangana na zo.
Umuyobozi w’Ishami ry’Umuryango w’Abibumbye ryita ku Buringanire n’Iterambere ry’Umugore mu Rwanda, Jennet Kem, yashimiye ubushake Guverinoma y’u Rwanda ikomeje kugaragaza, mu gushyiraho inzego, amategeko, porogaramu na politiki zinyuranye, ziteza imbere abana no kubakemurira ibibazo bibugarije, uhereye ku rwego rw’Igihugu kugeza ku nzego zegereye abaturage.
By’umwihariko yashimiye ibikorwa by’Umuryango Imbuto Foundation, Madame Jeannette Kagame, abereye Umuyobozi w’Ikirenga; uruhare rufatika ukomeje kugaragaza mu bikorwa binyuranye biteza imbere umwana w’umukobwa, binyuze mu burezi, ubuzima n’ibindi bimwubakira ubushobozi, akavamo umuntu uhamye mu iterambere rye n’iry’Igihugu.
Umunsi mpuzamahanga w’Umwana w’Umukobwa, washyizweho n’Umuryango w’Abibumbye mu mwaka wa 2011, u Rwanda rukaba ruwizihije ku nshuro ya 10.
Reba ibindi muri iyi video:


text:
Abashaka gushyingiranwa baragirwa inama yo kwiga umubano igihe gihagije
Mu gihe ubwiyongere bw’amakimbirane mu ngo bwatumye hari amadini ashyiraho gutegura abagiye gushinga ingo mu gihe cy’amezi atandatu byibura, hari abavuga ko hari abasore n’inkumi batabikozwa, ariko hakaba n’ababigezeho.
Padiri Félicien Hakizimana wo muri Diyosezi gatolika ya Gikongoro, avuga ko ahanini bagitegura abagiye gushinga ingo mu gihe cy’amezi atatu gusa, bitewe n’uko abenshi baza bavuga ko badafite amezi atandatu yo kwiga.
Agira ati “Usanga abenshi baza bihuta cyane, bashaka guhita bashyingirwa, kandi nyamara, nk’uko abubaka urugo baba biyemeje kubana akaramata, biba bikwiye ko bategurwa igihe gihagije.”
Ingamba bafite ngo ni ugukomeza kubigisha, kugira ngo bumve ko iyo bateguwe igihe gihagije ari byo bibafasha kugira ingo nzima.
Impamvu yo kwihutisha gushyingiranwa kandi ngo ahanini zikomoka ku kuba bamwe baba barakoze imibonano mpuzabitsina batarashakana, babona umukobwa atwite bakihutisha ubukwe kugira ngo umwana azavuke ari kumwe n’ababyeyi bombi.
Ikibabaje kandi ngo ni uko ahanini baba bataziranye neza, ari yo mpamvu akenshi bagera mu ngo, kubana bikabananira.
Padiri Hakizimana ati “Hari abo usanga bamaze igihe gito bamenyanye, abandi ugasanga batanaziranye na busa kuko baba baramenyaniye ku mbuga nkoranyambaga.”
Iki gitekerezo gishimangirwa na Augustin Ntawuhigimana, umudiyakoni mukuru mu Itorero EAR ryo muri diyoseze ya Kigeme, uvuga ko abagiye gushinga ingo baba bakwiye kumva ko kwigishwa igihe kirekire biri mu nyungu zabo.
Agira ati “Hari abamenyanirana kuri internet, abandi kuri za facebook, cyangwa bagahuzwa n’abantu. Noneho umuntu agatekereza ko kubaka urugo ari uko umusore n’umukobwa bahura bagashakana. Nyamara urugo rurategurwa.”
Icyakora Padiri Moise Issa Dusenge wo muri Diyosezi ya Cyangugu, avuga ko gutegura abateganya kurushinga mu gihe cy’amezi atandatu i Cyangugu bo babigezeho, kandi ko bateguye n’imfashanyigisho yo kwifashishwa, itangwa mu masomo 12.
Agira ati “Twigisha ko gushyingirwa ari umuhamagaro, tugakurikizaho inyigisho yitwa Kugira ngo twemererwe gushyingirwa muri Nyagasani. Muri iyi nyigisho babwirwa ibintu umunani bagomba kwemeranywaho na Kiliziya harimo kwiyemeza ubumwe n’ubudatana no kuba abashyingiranywe bagomba kubwizanya ukuri kose.”
Abagiye kurushinga muri Diyosezi ya Cyangugu kandi bigishwa urukundo rw’abashakanye, kwakira mugenzi wawe nk’umuntu mutandukanye, uko abashakanye bakwiye kubana n’abandi bo mu miryango yabo kimwe n’abaturanyi, ubwishingire bwa kibyeyi bugaruka ku kubyara abo bashoboye kurera.
Abagiye kurushinga kandi bigishwa ku miterere n’imikorere y’imyanya y’ububyeyi ikurikirwa n’umushyikirano w’abashakanye bahabwa n’abamaze kubaka. Baganirizwa no ku buringanire n’ubwuzuzanye, amakimbirane mu buzima bw’abashakanye n’uburyo bwo kuyakemura.
Babigisha no kuri gacaca y’urugo, hanyuma bagasoreza ku nyigisho bise ubujyanama, aho abakobwa bashyirwa ukwabo bakagirwa inama n’abamama bababwira ku myitwarire iranga umunyarwandakazi, n’abahungu ukwabo, bakaganirizwa n’abagabo ku bijyanye n’uburyo bazitwara mu rugo.
MENYA UMWANDITSI
Umunyamakuru wa Kigali Today/KT Radio
@ JoyeuseC
Ibitekerezo ( 1 )
Izi nyigisho zihabwa abagiye kurushinga muri Diyosezi ya Cyangugu ndazemeye kabisa. Bishobotse ahubwo iatanije na MIGEPROF bazashyira ku rubuga(website) abantu bose bakajya bazisomera mu gihe bitegura gushyingirwa ndetse n’abandi babishoboye bakajya bazigisha abaturage mu nama zitandukanye. Murakoze


text:
Kugandukira Imana
Abanyamuryango ba CEP UR-HUYE kuri ikiCyumweru tariki ya 28 Mata.2019 babwiwe ko kugandukira Imana bigira amabwiriza abigenga kandi ntamwami watuma abo agenga bagenda uko bishakiye.
Ibibyavuzwe n’umubwirizabutumwa bwiza KANOBANA Jean Baptiste uteranira muri Paruwase ya Kacyiru, Umudugudu wa Kabagari yifashishije icyanditswe kiboneka muri Yakobo 4.7
Kuganduka bivuga kuyoboka no gukurikiza icyo ukuyobora akuyobora ndetse akensh in’icyo akubwira gukora nubwo utarukifitemo ugikorera kumwumvira.
Umuntu ugandukirwa yategeka imyambaro wambara ukabikora, amasaha uryamiramo ukabyumvira mbese yo ugifite uwo ugandukira ntuba ukiri uwawe.Urugero ni urw’umwana mu rugo ntakora ibyo ashaka akora ibyo Se/Nyina amutegeka.
Imana yifuza ko abayizera bagendera munsi y’ukuboko kwayo, bakayubahira ibyo ibategeka byose kuko impamvu ibibashakaho ni uko hari n’abandi bagandukira ibindi (hari abagandukira Satani, umugore akagandukira umugabo we, abana bakagandukira ababyeyi…) kandi bidahwanyenayo.
Utagandutse ntanezeza Imana kubera ko uba uyigandiye kandi kuyigandira kwawe bivuze kudakora ubushake bwayo. Bibiliya ivuga ko icyaha aricyo bugome, mbese ugomye/ uganze aba akoze icyaha.
Umuntu ugandukira Imana ninawe ubashakurwanya Satani akamuhunga kuko aba yumvira Umugenga, na we amubera inkomezi akanesha. Yakobo 5.4: Agaragaza ko ubucuti bw’iby’isibutuma butera kwangwa n’Imana kuko uba utakigandukira Imana, uba ufite undi ugandukira (ari we muyobozi w’iyisi Satani.
Ibituma Satani Akwiye Kurwanywa
Umubwirazabutumwa bwiza Kanobana yagaragajeko Satani akwiye kurwanywa bikomeye kuko ni umwanzi w’abana b’Imana. Dore uburyo akoresha arwanya abana b’Imana:
- Gutandukanya umuryango: Ubu Satani afite umushinga ukomeye wo gutandukanya abakunda nyendetse bakanashakana, aho abaribafitanye urukundo ibaremamo urwango ihereye kubintu by’ubusabusa. Ababyeyi ntibakibanan’abana babo kandi ibyobapfabisan’ibitariho.
- Gutakaza ikizere: Iturufu arigutsindisha benshi ni ukwambura ikizere cy’ejo hazaza cy’abantu b’ingeri zose. Umuntu akaba afite ubwenge n’ibindi ariko akakwerekako ntabyiza uzabona kandi ntan’inzira wabona zo kugera kubyo wifuza. Ariko mu Mana byose birashoboka. Yakomoje cyane ku ndirimbo y’108 aho yagaragarizaga abantu ko nubwo Satani abatakariza icyizere ariko mu Mana hari ibyiringiro byuzuye kandi bidakoza isoni nyirabyo. Nubwo ugandukira Imana yakena, akababara nk’abandi ariko hari ubundi buzima aba ategereje butabonerwa mu isi irimo umwijima n’ibyaha.Gandukira Imana niba ukeneye kugubwa neza kandi ibyiringiro byawe ntibizagukoze isoni!!!
Intwaro Satani Akoresha Arwanya Abana b’Imana
- Uburiganya:Yifashishije ijambo riboneka mu Befeso 6.10 yavuze ko uyu mwanzi intwaro ikomeye arwanisha ari uburiganya kandi iri gukora cyane muri iyi minsi igatsinda benshi.
- Urupfu: Satani ajya atinyisha abantu ababwira iby’urupfu kandi ntabubasha afite bwo gutandukanya umwuka n’ubugingo bw’umuntu usibye Imana yo yonyine.
- Ubukene: Abantu birengagije ko Imana ari iyo ikenesha kandi ikanatanga ubutunzi bityo Satani yababoheye mu gafuka basengeramo birukana dayimo w’ubukene (kandi atanabaho) nyamara Atari n’ingeso cyangwa dayimoni nk’uko babyibwira (abaye ari dayimoni abantu baba barwaye abadayimo ari benshi.)
- Igisuzuguriro:Satani yambika abantu igisuzuguriro bakiheba bakiganyira nyamara ibyo ntawubifite ho ububasha usibye DATA WA TWESE WO MU IJURU.
KUGANDUKIRA IMANA NI WO MUTI W’IKIBAZO CYOSE!!
780 total views, 2 views today
2 COMMENTS
-
Imana ibahe umugisha kubwakazi mukora
-
Namwe muba mwagize neza gusura uru rubuga tubasaba kubikundisha abatabyumva kandi munabibasangiza!!!
Ni byiza gukoresha amazina yawe yombi niba nta kindi kibazo kugira ngo tumenye n’uwo dushimira.